Бишкек-Ўш трассасидаги қор кўчкидан уч одам ҳалок бўлди | ҚИРҒИЗИСТОН ЯНГИЛИКЛАРИ\nБишкек-Ўш трассасидаги қор кўчкидан уч одам ҳалок бўлди\nБишкек-Ўш трассасидаги - Токтогул сув омбори яқинида 17 март кечқурун содир бўлган қор кўчиши натижасида камида уч киши ҳалок бўлди. Яна тўрт киши қўтқарилган. Трассада ҳаракат қисман тикланган, бироқ кечки пайт йўл ёпилади.\nҚирғизистоннинг энг асосий Бишкекдан Ўшгача чўзиладиган трассаси ўтадиган Сичқон тоғ дарасидаги қор кўчиши натижасида - фавқулотда ҳолатлар вазирлиги маълумотларига кўра камида етти киши қор остида қолган.\nҚор кўчган жойга энг яқин шаҳар тўқтағуллик қутқарувчилар — бир соат давомида тирик қолган тўрт кишини чиқариб олишганини хабар беради ФҲВ.\nКор билан кўмилиб қолган бошқа уч кишини қутқаришнинг иложи бўлмади – уларнинг барчаси эркаклар бўлиб, иккитаси Жалолобод вилоятидан, бири эса Баткенлик бўлган.\nИккала ҳалок бўлганларни қор кўчишидан ярим соатлар ўтган топишган, учинчи қурбонни эса қутқарувчилар кечқурун соат иккиларда қор остидан чиқарганларини хабар берди «Клооп»га ФҲВ кризис ҳолатлар маркази бошлиғи Мухамед Субаров.\nҲозирда Бишкек – Ўш трассасининг хатарли ҳудудида кечқурун қор тозаланишидан кейин йўлнинг бир қисми очилган.\nҚор кўчиши ҳавфи очиқлигича қолаётгани учун учун ФҲВ ушбу трассани камида 20 мартгача кечқурун беркитишга киришмоқчи.\nАйни пайтда гувоҳлар Бишкек-Ўш йўлининг Тоо-Ашу перевали тунелида «50-100 та машина» тирбадликда қолганлигини хабар беришмоқда.\n«У ерда каттакон КАМАЗлар ҳам бор. Кучли қор ёғаётганлиги учун, биз ҳатто машинадан чиқа олмадик. Кўпчилик машиналар қор бўронига тушиб қолганлар.[...] Биз камида қирқ минутча турдик – баъзи бирлар икки соатдан зиёд туришди», - дейди Саадат Байгазиева.\nҚутқарувчилар замбарак отиш орқали сунъий қор кўчиши уюштирдилар – 14 минг куб метрга яқин қор кўчди, бироқ хабарларига кўра, вазият ҳозирча «оғирлигича» қолаётгани айтилмоқда.\nСубарова сўзларига кўра икки-уч хафта давомида бутун республика бўйлаб «кучли» қор кўчиш эҳтимоли бор.\n«Ундан ташқари Сари-Таш ва Чон-Алай йўналишида вазият жуда оғир. Ўшдан Сари-Ташга олиб борувчи йўлда кучли шамол ва қор бўрони йиғилмоқда, яъни йўл беркитилган», - деди ФҲВ ходими.\nҚор кўчиши билан боғлиқ муаммоларни ҳал этилиши учун, мудофаа вазирлиги бошқармаси, транспорт вазирлиги ҳамда ички ишлар вазирлиги отув жараёнига кўмаклашмоқда.\nБу қор кўчиши билан боғлиқ биринчи ноҳуш ҳолат эмас – 24 ноябрда шунга ўхшаш ҳоллар Бишкек-Ўш трассасининг қарийб айнан шу қисмида содир бўлган эди.\nЎшанда ҳам уч киши ҳалок бўлган эди, қор остида қолиб кетган машида икки Хитой фуқароси ва бир қирғизистонлик бор эди.\nМуалиф: Бектур Искендер ва Зарема Султанбекова\nАввалги мақолаЎш мэри партияси сайлов натижаларини шаҳар судида рад этишга «улгурмади»\nНавбатдаги мақолаЧегарачилар Ахматбек Бакевнинг қўлга олингани ҳақидаги твитларни тасдиқламадилар


meni yig'latgan hikoyalar ФАРИШТАНИНГ ДУОСИ.\nУни касалхонага оғир ахволда олиб келишди. Кучли зарбалардан ички аъзолари ҳам ёрилиб кетган эди. Тезкор гуруҳ чақирилмагунга қадар бу ишни ким қилганини шифокорлар била олмади. Боланинг тепасида иззиллаб йиғлаётган она кўксига муштлар, аммо ниманидир яшираётгани кўзларидан маълум эди. Терговчи бола бечора катта одамнинг тепкиси туфайли шу ахволга тушганини аниқлаганида, у сунъий нафас аппаратига уланган бўлиб жони қил устида эди. Шундагина аёл, эрининг ишлари юришмай, аламини ичкиликдан олаётганини айтиб, кўзида ёш билан илтижо қилди:\n- Ичиб келганларида ошхонада эдим. Одилжон йўлакда ўйнаётган экан. Ёш болада, дадасининг қай ахволда келганини билмай музқаймоққа пул сўрабди.\nКўрганимда шу иш бўлмасди. Афсус, унинг аҳволи ёмонлашди. Қўлларидан келган чораларни кўриб, етқазилган жароҳатлар ҳаёт билан зид эканидан иложсиз қолган шифокорлар онаизорни унинг олдига киргизишди. Кома холатида ётган болакай юз- қўллаларини ўпиб йиғлаётган онасининг овозидан ўзига келиб кўзларини очди. Оғзига тиркалган сунъий нафас олиш аппаратини олиб ташлаб гапиришга чоғланди:\n- Ойижон мен музқаймоққа эмас, дори учун пул сўраган эдим. Юрагингиз санчаётганини айтган эдингиз. Шунга. У оғир нафас ола бошлади. Аммо шошиб қолган докторларни тўхтатиб, гапларини айтиб олмоқчи эканини ишора билан тушунтирди.\n-Ойижон қарғаманг! Оёқлари синса, юра олмайдиларку. У эшикка умидвор термилди. Агар хозир отаси кириб келса, бағрига отилиб, маҳкам қучоқлашга тайёр эди. Икки соат аввал кўзи қонга тўлиб, ваҳшийларча дўппослаган малъунни эмас, бир вақтлар елкасида кўтариб, у билан ўйнаган, дўконга етаклаб чиқиб машиначалар олиб берган меҳрибонини сўнги бор кўргиси келди. Умиди сўнгач, бир чеккада турган терговчини ёнига чақирди.\n- Милиса тоға, илтимос, дадамни қамаманг. Улар жуда яхши инсон. Мана кўрасиз, яна аввалгидай яхши дада бўлади. Чунки мен фариштага айланиб, уни ҳар доим дуо қилиб тураман. Турли жиноятларни кўравериб кўзи пишиб кетган тажрибалили орган ходими ўзини тўхтата олмади. Кўзларидан шашқатор ёш қуйилиб, болага ваъда бергачгина унинг жони узилди. Аммо, Қонун, ҳар қандай ваъдадан устивор эди. Оиласи ва бошқа болалари борлиги инобатга олиниб, енгилроқ жазо тайинланди. Ота бу гуноҳни кўтара олмай, қамоқдаёқ жонига бир неча марта қасд қилди, ўла олмади. Панжара ортидаги хўжайинлар эса, махкум атайин шу гуноҳ билан яшаш учун уни жазоламадилар. Мижжаларига қалқиган ёш билан воқеани ҳикоя қилиб берган онаизорга юзландим:\n- Эрингиз қамоқдан чиқибди. Энди ичмай қўйдими? У чуқур хўрсинди. Қўлида беш ёшлардаги ширингина ўғлининг жилмайиб турган суратини кўрсатар экан овози титраб жавоб қайтарди.\n-Ха, инсоф берди. Аммо, катталарнинг ақли кириши учун, шундай фаришталарнинг кўпайиши шартмикан? У дадасининг тушига кирганида ҳам фақат дуо қилaди.\nTasirli hikoyalar 113 meni yiglatgan hikoyalar\nБЕШИК (даҳшатли воқеа)138\nХилола эрта сахардан кирларни тўплаб ювмоқчи бўлдию, негадир ўғли инжиқланиб ҳеч иш қилишга қўймасди. Қайнона болани баҳона қилмаслигини айтиб, дахлизда турган ... Qor tagida qolgan sevgi.114


Мутахассис «Ноябрь—декабрь ойлари қон босими касаллиги бор беморлар учун хавфли» 27-10-2021, 16:43 | Zamin.uz\nНоябрь—декабрь ойларида кузатиладиган жуда тез ўзгарувчан об-ҳаво қон босими касаллиги бор беморлар учун хавфли ҳисобланади. Бу ҳақда Telegram’даги «Гидрометрологик илмий таҳлиллар, об-ҳаво башоратлари, тадқиқотлар, маърузалар» каналида маълум қилинди.\nИқтисодчи Отабек Бакиров ўз Telegram каналида Ўзбекистондаги аҳоли демографияси билан боғлиқ ўлим статистикаси маълумотлари билан бўлишди. Расмий маълумотларга қараганда, 2021 йилнинг 9 ойи давомида 132,1 минг ўлим ҳолати қайд этилган. Бунда 1-чоракда 39,6 минг, 2-чоракда 40,1 минг, 3-чоракда эса 52,4 минг ўлим рўйхатга олинган. Яъни 3-чоракда ўлим ҳолати 2-чоракка нисбатан 31 фоизга ёки 12,3 мингга кўп бўлган.\nГидрометеорология илмий- текшириш институти докторанти, фалсафа доктори Эркин Абдулаҳатовнинг ёзишича, табиийки, кўпчилик буни коранавирус омили билан боғлайди. «Тўғри бу бор гап, ўтган икки ёзда коронавирус тўлқини авж олди. Аммо ушбу йилдаги аномал иссиқ ҳаво омили аҳолининг бемор қатлами орасида ўлим ҳодисаларини келтириб чиқарган бўлиши ҳам мумкин. Лекин бу жуда кичик салмоқга эга», — деб ёзади мутахассис.\nТаъкидланишича, куз—қиш ойлари бўлмиш ноябрь—декабрь ойлари жуда тез ўзгарувчан об-ҳаво ўзгаришларга хос даврдир. Бир-биридан кескин фарқ қилувчи иссиқ ва совуқ ҳароратли оқимлар, ёғинсиз кунлар ортидан, тез-тез ёғингарчиликнинг кузатилиши ҳаводаги атмосфера босимининг кескин ўзгаришлари фонида юз беради.\n«Бунда қон босим касаллиги бор беморлар кўп жабр кўришади. Қон босими динамикасини маълум бир мувозанатда ушлаб туриш учун турли озиқ-овқат маҳсулотлари истеъмолидан тийилган беморлар ҳам бу мавсум оралиғидан жуда қийинчилик билан ўтиб олишади. Азалдан шундай бўлиб келган. Шунинг учун йилнинг тўртинчи чорагида олдиндан ўлим ҳодисалари иқлим омили сабаб бошқа чоракка нисбатан юқори бўлиб турган», — дея таъкидлайди Абдулаҳатов.\nШу билан бирга, у келгусида тиббиёт тармоғида «Ўзгидромет» билан ҳамкорликда атмосфера босимининг кескин ўзгаришлари, унинг кутилажак қийматларини олдиндан прогноз қилган ҳолда, қон босими мавжуд беморларга консультация бериш тармоғи жорий қилинишига умид билдирган. “Замин” янгиликларини “Twitter”да кузатиб боринг\nЯнгиликлар » Жамият » Мутахассис: «Ноябрь—декабрь ойлари қон босими касаллиги бор беморлар учун хавфли»


Ўзбекистонда одам папиллома вирусига қарши эмлаш бошланди — Фарғона шифокори\n21.10.2019 21.10.2019 fsh.uz\nСтатистик маълумотларга кўра, дунёда биргина 2018 йилда бачадон бўйни саратони билан қарийб 570 000 янги касалланиш ҳолати қайд этилган. Ҳар йили шу касалликдан 311 000 нафардан ортиқ аёллар вафот этади.\nМамлакатимизда ҳам ушбу хасталик аёллар ўртасида тарқалиши бўйича кўкрак бези саратонидан кейин иккинчи ва касалликлардан ўлим кўрсаткичи бўйича эса туғиш ёшидаги аёллар орасида иккинчи ўринда туради. ЖССТ маълумотларига кўра, ҳар йили юртимизда 1600 нафардан зиёд аёл бачадон бўйни саратони касаллигига чалинмоқда.\nБугундан бошлаб юртимиздаги барча 9 ёшли ўсмир қизлар ушбу касалликка қарши эмланади. Бу ҳақда Соғлиқни сақлаш вазирлиги Жамоатчилик билан алоқалар бўлими хабар берди.\nШу ўринда қайд этиш лозимки, одам папиллома вирусига қарши вакцинанинг нархи анча қимматлиги сабаб аксарият давлатларда у пулли асосда бажарилади. Мамлакатимизда эса, ўсмир қизлар давлат ҳисобидан бепул эмланади. Натижада келажакда ҳар йили 1100 та касалланиш ва бачадон бўйни хасталиги бўйича эса 600 га яқин ўлим ҳолатининг камайишига эришилади.\nВакцинанинг қизларнинг репродуктив функциясига салбий таъсири бўлмайдими?\nЎтказилган халқаро илмий тадқиқотларда шу аниқ бўлдики, юқорида қайд этилганидек, мазкур вакцина нафақат саратондан ҳимоялаш, балки, репродуктив аъзолар саломатлигини ҳам янада мустаҳкамлаш хусусиятига эга экан.\n← ОНЛАЙН: Тил байрамида тиббиёт ходимлари фаол қатнашмоқда\nУч дугона, уч моҳирўй… →\n20.03.2019 fsh.uz 209\n12.07.2019 fsh.uz 195\n23.12.2018 fsh.uz 396


Тошкентда ўнинчи Халқаро саноат ярмаркаси ўз ишини бошлади\n00:15 / 25.10.2016\nТошкент шаҳрида X Халқаро саноат ярмаркаси ва Кооперация биржаси бошланди.\nХалқаро саноат ярмаркаси ва Кооперация биржасида мамлакатимизнинг барча тармоқлари ва етакчи корхоналари иштирок этмоқда. Иштирокчилар ўзлари ишлаб чиқараётган ёки ўзлаштирилиши режалаштирилаётган маҳсулотлар, саноат кооперацияси орқали маҳаллийлаштиришга таклиф қилинаётган маҳсулотлар турлари ҳамда истиқболли лойиҳалари билан қатнашмоқда. Барча вилоятлар ўзларида мавжуд бўлган, бироқ ҳали талаб даражасида фойдаланилмаётган иқтисодий, молиявий, меҳнат ресурсларини ва истиқболли лойиҳаларни таклиф этмоқда. Бу ҳақда ЎзА хабар берди.\n2007 йилдан буён ҳар йили ўтказилаётган мазкур тадбирлар Биринчи Президент Ислом Каримовнинг 2007 йил 12 ноябрдаги «Ички тармоқ ва тармоқлараро саноат кооперациясини янада кучайтириш чора-тадбирлари тўғрисида»ги фармони, 2013 йил 29 январдаги «Мамлакатимизда ишлаб чиқарилган маҳсулотларнинг рақобатдошлилигини янада ошириш ва товарларни республикага ноқонуний олиб киришга қарши курашни кучайтириш тўғрисида»ги қарори ва Вазирлар Маҳкамасининг 2016 йил 3 мартдаги «2016 йилда Халқаро саноат ярмаркаси ва Кооперация биржасини ташкил этиш ва ўтказиш чора-тадбирлари тўғрисида»ги қарорига биноан ташкил этилади.\nЎтган ўн йил давомида мазкур тадбирлар ўз самарасини бергани боис маҳсулотлар тури 20 мингдан ошиб, иштирокчилар 7 баробар, шартномалар тузилиши 11 баробар ўсди. 2015 йилда Германия, Буюк Британия, Чехия, Канада, Хитой, Корея, Япония, Ҳиндистон, Туркия каби 55 мамлакатдан бир минг уч юздан ортиқ компания вакиллари иштирок этиб, 8,3 миллиард долларлик шартномалар имзоланган.\nБу йил Ўзбекистондаги 2 минг 500 дан ортиқ корхона, компания, ташкилот ва кичик бизнес субъекти ўз маҳсулотлари билан иштирок этмоқда. Хорижлик қатнашчилар сони эса 1 минг 300 нафардан ошди. Унда машинасозлик, автомобилсозлик, электротехника, қурилиш, металлургия, кимё, нефть-газ, озиқ-овқат ва енгил саноат, фармацевтика каби соҳаларга доир 24 минг турдан ортиқ тайёр маҳсулот, бутловчи буюм ва материаллап намойиш қилинмоқда.\nТошкент ярмарка саноат биржа


11:00 / 06.07.2020 1302 pdf Ўқиш режими + -\n«Учдан бир. Учдан бири ҳам кўп. Лекин меросхўрларингни бой ҳолларида ташлаб кетишинг уларни юк бўлиб, одамлардан тиланиб юрадиган қилиб ташлаб кетишингдан яхшироқдир. Сен ҳар қандай нафақа қилсанг ҳам, албатта ажр оласан. Ҳатто аёлингнинг оғзига тутган луқма учун ҳам ажр оласан», дедилар.\n«Албатта, сен мендан кейин (ҳижратингдан) ҳаргиз ажраб қолмайсан ва Аллоҳнинг розилигини ирода қилиб, солиҳ амал қилсанг, албатта, бу билан мартабанг ва даражанг зиёда бўлур. Шоядки, сенинг ажраб қолишингдан бир қавмлар манфаат топсалар ва бошқалари зарар кўрсалар.\nАллоҳим! Асҳобларимнинг ҳижратларини поёнига етказ ва уларни ортларига қайтармагин!» дедилар».\n1. Пайғамбаримиз соллаллоҳу алайҳи васалламнинг ҳузурларида Саъд ибн Абу Ваққоснинг ҳурматлари юқори эканлиги.\nБу ҳодиса фатҳ кунлари Маккада содир бўлган. Ана шундай серташвиш кунда ҳам Набий соллаллоҳу алайҳи васалламнинг вақт топиб, Саъд ибн Абу Ваққосни кўргани келишлари катта ҳурмат-эътиборга далолат қилади. Ҳадиснинг давомидаги муомалаларидан ҳам у зотнинг Саъдни ниҳоятда ҳурмат қилишлари кўриниб турибди.\n2. Бемор бўлиб ётган одам молини васият қилиш ҳақида қайғурмоғи, билмаса, биладиган кишидан сўрамоғи лозимлиги. Саъд ибн Абу Ваққос айнан шундай қилдилар.\n3. Вафот этаётган киши молининг ҳаммасини, учдан иккисини ёки ярмини хайр ишига васият қилиши жоиз эмаслиги.\n4. Вафот этаётган киши молининг учдан бирини хайр-эҳсон ишига васият қилса, жоизлиги.\nАгар ундан озроқ бўлса, яна ҳам яхшилиги. Пайғамбаримиз соллаллоҳу алайҳи васалламнинг Саъд ибн Абу Ваққосга учдан бирга рухсат бериб туриб, кейин «У ҳам кўп», деб қўйишлари шуни кўрсатади.\nВасият қилаётган кишининг васияти мероснинг учдан биридан ортиғига ўтмаслигини аввал ўрганганмиз. Ўша ҳукмнинг жорий қилинишига ушбу ҳадиси шариф далил эканлигини ҳам айтиб ўтганмиз.\nБундай қилишда меросхўрларнинг ҳаққини ҳимоя қилиш ҳамда мол-мулк эгасига вафотидан олдин хайр-эҳсон қилишга ҳам маълум даражада имкон бериш борлигини ҳам гапирганмиз.\n5. Мусулмон киши фарзандларига молиявий таъминот қолдириб кетишга ҳаракат қилмоғи яхши эканлиги.\n6. Мўмин-мусулмон киши ҳалол йўлда қилган ҳар бир нафақаси учун ажру савоб олиши аниқ эканлиги.\n7. Мусулмон киши аҳли аёлига қилган сарф-харажати учун ҳам ажру савоб олиши. Эр аёлининг оғзига тутган биргина луқма учун ҳам савоб олади. Бу ҳол эса аҳли аёлнинг ризқи рўзини яхшилаш учун ҳаракат қилишни тақозо қилади. Демак, баъзи кишиларнинг аҳли аёлидан қисиб, хўжакўрсинга нафақа қилишлари тўғри эмас.\n8. Саъд ибн Абу Ваққоснинг «Эй Аллоҳнинг Расули, энди ҳижратимдан ажраб қоламанми?!» деганлари «Беморлигим туфайли Мадинага қайтиб кета олмай, Маккада қолиб кетсам, қилган ҳижратимдан ажраб қолган бўламанми?» деганларидир.\n9. Беморни кўргани келган одам унинг кўнглини кўтарадиган гап айтиши лозимлиги.\nПайғамбаримиз соллаллоҳу алайҳи васаллам Саъд ибн Абу Ваққосга айнан шундай муомала қилдилар.\n10. Вақтида ҳижрат қилган одам беморлиги ёки бошқа ўз иродасидан ташқари сабаб туфайли ҳижрат жойига қайтиб бора олмай қолса, ҳижратининг савоби камаймаслиги.\n11. Пайғамбаримиз соллаллоҳу алайҳи васаллам Саъд ибн Абу Ваққосга башоратлар берганлари:\nа) Ҳижратдан ажраб қолиб ҳам қилган ҳар бир солиҳ амаллари туфайли мартабалари ва даражалари зиёда бўлавериши. Шунинг учун ҳам у киши жаннатнинг башорати берилган ўн кишининг бири бўлган бўлсалар, ажаб эмас.\nб) У кишининг қолишларидан баъзи мўминлар манфаат топиши ва кофирлар зарар кўриши.\nҲақиқатда шундай бўлган. Саъд ибн Абу Ваққос кейин ҳам мўминларга фойда, кофирларга зарар етказадиган ишларни кўп қилганлар. Мазкур бетобликдан тузалиб кетиб, ўн бешинчи ҳижрий санагача жиҳод ва улкан ишларни кўп қилиш шарафига муяссар бўлганлар.\nХоҳласанг, ибрат ол\n08:08 / 06.07.2020 1223\n13:02 / 06.07.2020 1263\n1355 17:00 / 07.12.2020\n1262 15:32 / 06.02.2020\n1792 21:30 / 01.05.2019\n2632 05:00 / 18.01.2017


Ғарб таҳлилчиларининг фикрича, Толибонга КХШТга аъзолик ёқмаслиги мумкин\n10 Sentabr 22:15 / Published in Ўзбекистон янгиликлари\nЎзбекистон КХШТнинг навбатдан ташқари сессиясида қатнашди, унга мамлакат ҳарбий блокдан чиққанидан 9 йил ўтиб таклиф қилинди. Оммавий ахборот воситаларида Ўзбекистон Республикасининг КХШТга қайтиши мумкинлиги ҳақидаги материаллар пайдо бўлади.\nҒарб таҳлилчиларининг фикрича, блокга аъзоликни тиклаш Афғонистон билан чегарадаги вазиятнинг ёмонлашувига таҳдид солиши мумкин.\nКХШТ аъзоларининг навбатдан ташқари онлайн-конференцияси Афғонистондаги вазиятга, аниқроғи толиблар томонидан ҳокимиятни қўлга киритилишига тўғри келди. Иштирокчилар толиблар кучайган тақдирда Тожикистон ва Ислом Республикаси чегарасида ўзаро таъсир ўтказиш усулларини муҳокама қилишди.\nЭҳтимол, Мирзиёевни россияпараст кучлар «яқинлашиб келаётган таҳдид» га қарши қандай курашаётгани ва Ўзбекистон мисолида Афғонистон билан чегарадош Тожикистон мисолида қурол ва ишчи кучи билан қандай ёрдам беришини кўриш учун таклиф қилишгандир.\nОнлайн конференцияда яқин ойларда Афғонистон чегарасида янги ҳарбий машғулотлар ўтказилиши эълон қилинди. Уларнинг барчаси Тожикистонда бўлиб ўтади: “Қидирув-2021”, “Эшелон-2021”, “Мулоқот-2021” ва “Кобальт-2021”.\n«Бу сафар куч намойиши нафақат Толибонни ((баъзи мамлакатларда ва Россия Федерациясида тақиқланган ташкилот)), балки халқаро терроризм вакили сифатида бир неча бор оммавий ахборот воситаларига зарба берган радикал исломий гуруҳларни ҳам қўзғатиши мумкин», деб ёзади ғарблик сиёсатшунослар.\nРаҳмоннинг Толибонни тан олмаслик ҳақидаги баёноти, Россия ҳарбий контингентининг Тожикистонда бўлишини талаб даражасида қолдириши кафолатланган.\nКХШТ раиси Станислав Зас Толибонга қарши кучларнинг охирги таянчи бўлиб қолаётган Афғонистоннинг Панжшир дарасида содир бўлаётган воқеаларга ҳам тўхталди. У Ислом республикаси қулаган ҳокимият ва Толибон ўртасидаги қарама-қаршиликка йул қўймаслик муҳимлигини таъкидлаб, улар ўртасида муроса излашга чақирди. Шундай қилиб, КХШТ раиси Афғонистоннинг ағдарилган ҳукуматини мамлакатда ҳокимиятни қайта тиклаш ниятида қўллаб-қувватлаш ниятида бўлмаган Россиянинг позитсиясини баён қилди.\nЗас, шунингдек, халқаро ҳамкорликни кенгайтириш муҳимлигини таъкидлади. Ғарблик сиёсатшуносларнинг айтишича, Ўзбекистоннинг КХШТга кириши «республикани Афғонистон билан ҳамкорликни ривожлантириш ёълидан бориш имкониятидан маҳрум қилади».\nTagged under: АФҒОНИСТОН, МОСКВА, ОДКБ, ПУТИН, РОССИЯ, сиёсатчилар, толибон, ЎЗБЕКИСТОН\nТошкент: радарни қўйиш жойи учун қарийб 3,5 миллиард сўм тўланган


Суд Нурхон Нафасовни ЎКМФ раислигига тиклади. Аввалги раҳбарлар тергов қилинмоқда - Zamin.uz\n20:35 / 21.10.2020\nЯна бир гап. Жорий йил бошида Ўзбекистон каратэ миллий федерациясининг (эндиликда собиқ) раҳбари А. Муллаев ва бошқа мансабдор шахсларига нисбатан Жиноят кодексининг 167-моддаси («ишониб топширилган ўзганинг мулкини ўзлаштириш ва талон-торож қилиш») аломатлари билан «иш» очилганди. Бугунга келиб, жиноят ишининг бир қисми суд муҳокамасига юборилган. Қолган қисми бўйича тергов ҳаракатлари Тошкент шаҳар прокуратураси томонидан олиб борилмоқда. “Замин” янгиликларини “Twitter”да кузатиб боринг\n22-10-2019, 18:28, Жамият\n28-08-2019, 18:18, Жамият\n16-08-2019, 08:27, Жамият\nНурхон Нафасов ва бошқаларга нисбатан суд жараёни бошланди\n14-08-2019, 06:30, Жамият\n26-03-2019, 11:50, Жамият\n23-01-2019, 23:44, Жамият


09:58 / 26.11.2017\nАнглиянинг иккинчи дивизиони саналган Чемпионшипнинг 19-тури доирасидаги «Норвич» – «Престон» (1:1) учрашуви тугатилмай қолиши мумкин эди. Сабаби ўйин лайнсменларидан бири Марк Жонс учрашув вақтида жароҳат олиб баҳсни давом эттира олмайдиган бўлди.\nНатижада захира ҳаками Энди Дэвис унинг ўрнини эгаллашига тўғри келди. Ўз навбати унинг ўрнига «канарейкалар»нинг оддий мухлиси Дэвид Торнҳилл таклиф этилди.\nТорнҳилл ҳаваскорлар ўртасидаги турли учрашувларни бошқариш тажрибасига эга бўлган. Унга ўша вақтнинг ўзидаёқ таблодан қандай фойдаланишни ўргатишган, шундан сўнг унинг биринчи иши ўйиннинг асосий вақтига 10 дақиқа қўшиб бериш бўлган.\nТорнҳилл «Норвич»нинг кўп йиллик фанати саналади. У жамоага 1982 йилдан буён ишқибозлик қилиб келади. Қизиқ томони у ўша учрашув учун чиқарилган ўйин дастурномаси қаҳрамони бўлганди.


22:53 / 25.09.2017\nMorgan Stanley етакчи компаниялар таҳлилчилари орасида сўровнома ўтказиб, Amazon электрон коммерция гиганти яқин йилларда қайси соҳаларни тубдан ўзгартириши ҳақида билиб олади. Мутахассислар туб ўзгаришлар кутилаётган тўрт соҳани қайд этишди. Business Insider натижалар билан бўлишди.\nСўровномада 40 нафардан зиёд таҳлилчи иштирок этди. Улардан Amazon энг йирик онлайн-ритейлери биринчи навбатда ўзгартирадиган соҳани белгилаш сўралди.\n1. Озиқ-овқат маҳсулотлари чакана савдоси\nЁзда Жефф Безоснинг компанияси 13,7 миллиард долларга Whole Foods озиқ-овқат маҳсулотлари тармоғини қўлга киритди. Битим кучга киргандан кейин биринчи куниёқ Amazon тармоқ дўконларидаги нархларни 43 фоизга қисқартирди. Wal-Mart ва Costco савдо тармоқлари ҳам нархларни тушира бошлашди ва бирйўла ассортиментни ўзгартиришга киришишди. Бундан ташқари, Amazon гиганти Kohl’s дўконлари билан ҳамкорликни йўлга қўйди - энди уларда ритейлер сайтида харид қилинган товарларни қайтаришни расмийлаштириш мумкин бўлади.\n2. Супермаркет ва савдо марказларининг бизнес-модели\nИстеъмолчилар борган сари кўпроқ интернетдан буюртма қилишмоқда, савдо марказлари эса у қадар гавжум эмас. Бу энг аввало, илғор онлайн-сотувчи савдо айланмасининг ўсиши туфайлидир. Amazon'нинг таъсири автомобиль эҳтиёт қисмлари билан савдо қилувчи дўконларни ҳам қамраб олади.\n3. Логистика ва товар етказиб бериш\nAmazon аллақачон омборларини роботлаштиришни бошлаб юборди ва учувчисиз транспорт даврига қаттиқ тайёргарлик кўрмоқда. Курьер-дронларнинг кўпайиши харидларни етказиб берувчи касбининг йўқ бўлишига олиб келади. Учувчисиз қурилмалар эса ташиш бозорини ўзгартиради.\n4. Тижорий кўчмас мулк бозори\nWal-Mart'дан фарқли ўлароқ, онлайн-ритейлер тасарруфида омбор майдонлари у қадар кўп эмас. Whole Foods'ни қўлга киритгандан сўнг компания қўшимча 92 000 квадрат метр омборга эга бўлди, бироқ бу ҳам етарли эмас. Таҳлилчиларнинг тахминига кўра, Amazon кенгайишда давом этади ва бу омбор кўчмас мулкига бўлган талабнинг ўсишига таъсир кўрсатади. Улкан савдо марказлари эса Amazon туфайли ёпилиши ҳам мумкин, зеро кўпчилик интернетдан буюртма қилишга ўтмоқда, савдо марказларининг ёпилиши савдо майдонларининг ижара нархини пасайтириб юбориши мумкин.\nAmazon'ни кўпинча АТ-монополиячиси деб аташади ва Facebook ҳамда Google билан бир қаторга қўйишади. Бироқ баъзи экспертлар онлайн-ритейлер Alibaba, Wal-Mart каби тажриба қилишдан қўрқмайдиган бошқа компаниялар каби бозор динамикасига ижобий таъсир кўрсатади, деб ҳисоблашади.\nAmazon раҳбарияти билан музокаралар олиб борилмоқда – Жамшид Хўжаев


Фаросати акасини қутқариб қолди | Azon.uz - Ахборот-таҳлилий портал\nФаросати акасини қутқариб қолди\n852 08:55 30.06.2020\nВолий Ибн Зиёд хаворижлардан бирига:\n- Акангни топиб келтирасан. Бўлмасам, бўйнингни узаман, - деди.\n- Агар, бундай қилмасликка Мўминлар амиридан хат келтирсам, мени қўйиб юборасизми? - деди.\n- Бордию, агар оламлар Роббидан ҳужжат келтирсам ва унга Мусо ва Иброҳим алайҳимассаломни гувоҳ қилсам йўлим очиқ бўладими?\n- Агар шундай қилсанг, йўлинг очиқ.\n- Унда эшитинг, Аллоҳ таолонинг каломида бундай марҳамат қилинган:\n«Ёки Мусонинг саҳифаларидаги сўзлар хабари унга берилмадими? Ва вафо қилган Иброҳимнинг? Ҳеч бир гуноҳкор жон бошқанинг гуноҳини кўтармас».\n[Нажм сураси, 36-37-38-оятлар].\n(Яъни, биров учун бошқа биров жавобгар бўлмас)\nШунда Ибн Зиёд қўриқчи аскарларига:\n- Уни қўйиб юборинглар. Бу инсон ўлимдан озод бўлишга лойиқ ҳужжат келтириб бўлди, - деди.\n"Ал-Бариқа шарҳ ат-Ториқа".\nАбу Саъид Ходимий раҳимаҳуллоҳ\nМўмин фаросатли бўлади. Баъзан шундайин вазиятлар бўладики, биргина ақлли ва самоҳатли жавоб, бир неча инсоннинг ҳаётини сақлаб қолади. Ва баъзида эса, биргина аҳмоқона сўз, кўплаб инсонлар ҳаётига тажовуз билан тугайди.\nТавфиқ - Аллоҳдандир!\nфаросат мўмин Махсус Мақолалар Илм Оят\nҲукумат позициясини аниқлаб олиши керак!\n1139 11:00 04.05.2020\n1613 13:30 27.03.2020\nИлм бошқа, фаросат бошқа...\n2153 09:00 07.03.2020\nБухорийлар ётган тупроққа нос тупурган номард...\n1518 09:00 08.01.2020


16 ноябрь, 2019, 09:25 885\nТеглар:Бухоро | Тожикистон | Суперлига\n"Бухоро" бош мураббийи Муҳсин Муҳаммадиев жамоасини Суперлигада сақлаб қола олармикин?\n“Бухоро” клуби Суперлигада қолиш учун қаттиқ курашаётганидан хабардорсиз. Тожикистонлик мутахассис Муҳсин Муҳаммадиев қандай бўлмасин қўл остидаги жамоани Суперлигада сақлаб қолишга жиддий бел боғлаган. Ҳар ҳолда у ҳам ўзидан ёмон таассурот қолдиришни истамайди. Чемпионат тугашига эса учта тур қолди. Демак, охирги турлар Муҳаммадиев ва бухороликлар учун ҳал қилувчи аҳамиятга эга бўлади. Шу мақсадда тожикистонлик мутахассис билан бир қанча масалалар бўйича гаплашдик. Лекин, аввало суҳбатимизни Тожикистон терма жамоаси ҳақидаги саволлар билан бошладик. Чунки шу кунларда терма жамоалар иштирокида жаҳон чемпионати саралаш баҳслари ўтказилаётгани боис барчанинг эътибори айнан терма жамоаларга қаратилган. Табиийки, Муҳаммадиев ҳам Тожикистоннинг ўйинларини синчковлик билан кузатиб бормоқда.\n“Тожикистон Қирғизистонга ютқазмайди деган умиддаман”\n- Муҳсин Муслимович, Тожикистон терма жамоасини диққат билан кузатиб бораётган бўлсангиз керак. Усмон Тошев бошқараётган жамоанинг иштирокига қандай баҳо берасиз?\n- Албатта, мен Тожикистон терма жамоаси учун қайғуряпман. Тожикистоннинг гуруҳдан кейинги босқичга чиқишини жуда ҳам хоҳлайман. Яъни, учинчи босқич йўлланмасини қўлга киритиб, якунда жаҳон чемпионати йўлланмасини қўлга киритишни орзу қиламан. Шунинг учун доим терма жамоага мухлислик қиламан ва ўйинларини диққат билан кузатиб бораман.\n- Кўриниб турибдики, Тожикистон билан Қирғизистон гуруҳда иккинчи ўрин учун курашишмоқда. Айниқса, Бишкекда иккала жамоа ўртасидаги ўйин муҳим аҳамият касб этади...\n- Ҳа, Тожикистон билан Қирғизистоннинг иккинчи ўринга катта имконияти бор. Умид қилиб қоламизки, Тожикистон бундай имкониятдан фойдаланиб қолади. Шу билан бирга Бишкекда қирғизларга ютқазмайди деган умиддаман.\n- Яқинда Қирғизистон Тошкентда Ўзбекистон терма жамоасига қарши ўйнади. Ўша учрашувни кўрган бўлсангиз, Қирғизистон ҳақида фикрингиз қандай?\n- Ҳа, мен Ўзбекистон – Қирғизистон ўртасидаги ўйинни кузатдим. Айтишим керакки, Қирғизистон ёмон жамоа эмас. Улар яхши футбол ўйнашга ҳаракат қилишяпти. Лекин шу билан бирга уларнинг ҳимоя чизиғида хатолар ҳам йўқ эмас. Лекин бу ўз номи билан ўртоқлик мақомидаги беллашув эди. Шунинг учун одатда бундай даражадаги ўйинлар асосан мураббийлар учун жуда муҳим. Яъни, улар қўл остидаги футболчилари борасида кимнинг қандайлигини билиб олиш учун ҳам керак.\n- “Бухоро”да ўйнаётган Фатхулло Фатхуллоев ниҳоят Тожикистон терма жамоасига чақирилди. Айтинг-чи, Усмон Тошев ушбу футболчи ҳақида сиз билан маслаҳатлашдими?\n- Фатхулло Фатхуллоев тўғрисида ҳеч нарса демаганман. Уни ўзлари чақиришган. Фатхуллоев тажрибали футболчи ва у бунгача ҳам терма жамоада кўплаб ўйинларда иштирок этган. Албатта, унинг ёрдами тегади деб ўйлайман. Айтмоқчиманки, Фатхуллоев терма жамоада ўйнашга лойиқ.\n“Имконият бор экан, охиригача курашамиз”\n- “Бухоро” клубида олиб бораётган ишингиз ҳақида нима дея оласиз? Кўриниб турибдики, ўзига яраша муаммолар ҳам йўқ эмас. У ерда ишлаб қийналмаяпсизми?\n- Билсангиз, ҳар бир жамоанинг ўзига яраша муаммолари бор. Бундоқ олиб қарасак, биз сафарда яхши ўйнаяпмиз-у, аммо ўз майдонимизда негадир кўнгилдагидек натижа кўрсата олмаяпмиз. Энди биз шунинг устида ишлаяпмиз. Ўз уйимиздаги ўйинларимизни яхшилашимиз керак. Олдинда эса учта ўйин қолди ва уларда ижобий натижалар кўрсатишга интиляпмиз. Бизда имконият бор ва охиригача курашамиз.\n- Чиндан ҳам Суперлига тугашига яна учта тур қолди. “Бухоро” ҳисобида эса ҳозирча 19 очко бор ва турнир жадвалида 13-ўринда боряпти. Клубни Суперлигада сақлаб қолишга ваъда бера оласизми?\n- Биз “Бухоро”ни Суперлигада олиб қолиш учун бор кучимизни ишга соламиз. Табиийки, биз элитадан тушиб кетишни асло хоҳламаймиз. Шунинг учун қолган учрашувларда максимал натижа кўрсатишимиз талаб этилади. Қолган ўйинларга яхши тайёргарлик кўрамиз. Ҳаммаси жиддий бўлади. Қайтараман, биз жиддий тайёргарлик кўряпмиз.\n- Жамоангиз охирги турда нега ўз уйида “Қўқон-1912”га ютқазиб қўйди?\n- Ўша ўйин ҳақида гапирадиган бўлсам, биз майдонга шубҳасиз ғалаба қозониш учун чиққандик. Афсуски, вазият шунақа бўлиб қолди ва натижа жуда кўнгилсиз бўлди. Пенальти орқали дарвозамиздан гол ўтказиб юбордик. Ўзимиз эса яратилган голли имкониятлардан фойдаланишни билмадик. Кейин эса шошилишни бошладик. Бунинг оқибатида эса ўйинимизда хатолар келиб чиқишни бошлади. Ўзи футболда шунақаси бўлиб туради. Ўз дарвозангиздан гол ўтказиб юборганингиздан кейин гол уриш учун шошиб ўйнашни бошлайсиз. Аксига олиб, шошилганингда ҳеч нима ўхшамайди. Бунинг натижасида эса хатоликлар ҳам келиб чиқади. Биз хулоса чиқарган ҳолда тайёргарлик кўряпмиз. Айниқса, футболчиларимизнинг руҳий ҳолатини яхшилаш бўйича ҳам ишлаяпмиз.\n- Ўша ўйиндан кейинги матбуот анжуманида сиз Бухоро давлат университети ректорига кинояли тарзда салом йўлладингиз. Кўриниб турибдики, қандайдир муаммо келиб чиққан. Аслида нима бўлганди?\n- Ҳа, Универсиада тўғрисида гап очдингиз. Ўша пайтларда Универсиада ўйинлари ҳам ўтказилди. Матбуот анжуманида эса шу ҳақида гапирдим. Улар ҳаммасини маслаҳат қилишлари керак эди. Чунки Суперлига ўйини билан Универсиада мусобақаси деярли бир пайтга тўғри келиб қолди. Бундай мусобақаларни чемпионатда танаффус юзага келган пайтда ўтказса ҳам бўларди. Футболчиларимизни Универсиадада ўйнашга мажбурлашди. Мен эса буни нотўғри деб ҳисоблайман. Албатта, менинг Университет раҳбарларига ҳурматим баланд. Лекин бундай вазиятларда маслаҳат билан иш кўриш керак эди. Ўша куни “Бухоро”нинг ўйини бор эди. Мана шу тақвимга қараб Универсиада ўйинларини белгиласа ҳам бўларди. Менимча, профессионал футболчи Универсиада ўйинларида ўйнамаслиги керак. Чунки унинг профессионал жамоа билан шундай мақомдаги шартномаси бор. Ҳа, мен уларни ҳам тушунаман. Бироқ боя айтганимдек, бундай ўйинларни чемпионатда танаффус бўлганда ёки таътил пайтида ўтказиш ҳам мумкин эди. Аммо чемпионат бўлаётган пайтда ўтказилиши эса нотўғри. Ахир футболчиларни амалда ўз клуби билан шартномалари бор. Албатта, Университет раҳбарлари Кубок, соврин ютишни хоҳлашади. Аммо бу мусобақа талабалар ўртасида бўлиши керак. Буни эса футбол ассоциацияси билан маслаҳат қилиш керак.\n- “Бухоро” жамоасида айнан қайси футболчилар Университет таркибида ўйнашганди?\n- Қайси футболчилар ўйнашгани тўғрисида гапиришнинг фойдаси йўқ. Уларнинг номларини айтиб нима қиламан, энди? Ҳаммаси ўтиб кетди-ку. Энди ҳеч нарсани орқага қайтариб бўлмайди.\n“Афсуски, гол урадиган ҳужумчини топа олмадик”\n- Бунгача бошқа жамоаларнинг майдонларини танқид қилган ҳолда футбол ўйнаш учун яроқсиз дегандингиз. Аммо эндиликда кўриб турибмизки, “Бухоро”нинг майдони ҳам шундай аҳволга келиб қолибди. Айниқса, бу ҳолат “Бухоро”нинг “Қўқон-1912”га қарши учрашувида ҳам яққол кўринди. Бу ҳолатга қандай изоҳ берган бўлардингиз?\n- Майдон ҳақидаги саволга келсак, Ўзбекистондаги кўплаб жамоаларнинг майдонлари яхши. Фақат бир-иккитасидан ташқари. Масалан, ўша пайтдашги “Андижон”нинг ва ўзимизнинг майдонларимизни айтишим мумкин. Бундай ҳолатда комбинацион ўйнаш ва ҳужум қилиш қийин. Шунга майдон ҳақида гапиргандим, сифатсиз майдонларда ўзимиз истагандек ўйнай олмагандик. Барибир бундай майдонларда ҳужум қилиш қийин. Лекин ҳимояланиш осонроқ. Ўша пайтда “Андижон”даги майдонни танқид қилганимга келсак, эътибор берсангиз, биз ўз уйимиздан кўра сафарда яхшироқ ўйнаяпмиз. Шу боис кўпинча меҳмонлардаги учрашувларда ҳам очко йиғишга ҳаракат қилдик. Балки ўшанда майдон яхши ҳолатда бўлганида ютқазмаган бўлармидик?!\n- “Бухоро” Суперлигада энг оз гол урган жамоа бўлиб турибди. Ҳисобида бор-йўғи 15 та гол бор холос. Табиийки, бундай пайтда жамоангизга гол урадиган сермаҳсул ҳужумчилар етишмаётгани кўриниб турибди. Бу сиз учун ташвишли ҳолатми?\n- Ҳа, тўғри, бизга гол урадиган ҳужумчининг йўқлиги панд беряпти. Айнан сермаҳсул ҳужумчи жамоамизга етишмаяпти. Аммо, менимча, деярли барча клубларнинг ҳужумчилар билан боғлиқ муаммоси бор. Гол урадиган сермаҳсул ҳужумчилар эса ҳозир кам. Афсуски, биз ҳам барқарор ҳужумчини топа олмадик. Ҳеч бўлмаганда учта имкониятнинг биттасидан гол ура оладиган ҳужумчимиз бўлганида ҳам яхши бўларди. Лекин нима ҳам қилардик, ёш, иқтидорли ҳужумчиларни тарбиялаймиз.\n“Бухоро”ни сақлаб қолсак, келаси йили кучлироқ жамоага айлантирамиз”\n- “Пахтакор” муддатидан анча аввал чемпионликни қўлга киритди. Қолаверса, Кубок ҳам “Пахтакор”га насиб қилди. Сизнингча, чемпионатимиздаги интрига барвақт тугагани бу салбий ҳолатми?\n- Нега? Мен бу ҳолатни ёмон деб ўйламайман. “Пахтакор” Ўзбекистоннинг энг кучли жамоаси. Уларнинг таркибига қаранг. Шунинг учун ҳам улар биринчи ўринда. Кучли бўлганлиги учун бир неча тур олдин чемпионликни қўлга киритди. Тан олайлик,”Пахтакор” кучли клуб. Қолган жамоаларни қаранг, бошқа ўринлар учун қандай кураш олиб боришяпти. Ана, интрига. Қолаверса, пастдаги жамоалар ҳам қандай курашишаётганини кўринг. Бу ҳам ўзига яраша интрига. Бу дегани ёмон чемпионат эмас.\n- Айтмоқчиманки, “Пахтакор” ҳаммадан кучли бўлгани учун ҳеч ким бу клубга тенг кела олмаяпти. Бошқа жамоалар эса шунчаки ўртамиёна даражада кўринмоқда. Қанийди, ҳамма “Пахтакор”дек кучли бўлса... Бироқ бошқаларнинг бу клубга тенг кела олмаслиги бу яхши ҳолат бўлмаса керак.\n- “Пахтакор” Ўзбекистонда бошқаларга қараганда, бир бош баланд жамоа. Бошқа клублар эса “Пахтакор”га қараб интилишади. Бошқа чемпионатларда ҳам айтайлик, “Манчестер Сити” ёки “Ювентус” каби клублар катта тафовут билан чемпион бўлишган. Бир вақтлар “Барселона” ва “Реал” ҳам чемпионликни қўлга киритганида бошқалардан очколар борасида катта тафовутни вужудга келтиришганди.\n- Муҳсин Муслимович, кейинги режаларингиз қандай? “Бухоро”даги фаолиятингизни давом эттирасизми?\n- Режа бўйича гапирадаган бўлсам, аввало биз Суперлигада қолишимиз керак. Бу бизнинг дастлабки режамиз. Шундан сўнг кейинги йил учун режаларни тузиб чиқамиз. Агар Суперлигада қолсак, келаси мавсумга кучлироқ жамоани тузишга ҳаракат қиламиз.\n- Суперлигамиздаги формат ҳақида нима деган бўлардингиз? Балки келаси йил учун клублар сонини оширган маъқулмикин?\n- Биз буни ассоциацияда муҳокама қилдик. Кўп мураббийлар ҳозирги форматдан қониқишмаяпти. Чунки чемпионат ўртасида узоқ танаффуслар учраяпти. Ўйинлар эса кам. ЎФА раҳбарлари эса бундай гапларни эшитишди. Улар бундан тўғри хулоса чиқаришади деган умиддаман. Мавсум тугасин-чи, кейин ҳаммасига ойдинлик киритилади.


Зимом ибн Саълабанинг келиши\n5 йил аввал 611 siyrat.uz\nПайғамбар алайҳиссалом масжидда саҳобалар билан суҳбатлашиб ўтирганларида саҳройи араблардан сочи ёйилган, овози ўткир, бироқ нима деганини уқиб бўлмайдиган бир одам туясини тўппа-тўғри ичкарига олиб кириб чўктирди. «Қайси бирингиз Абдулмутталибнинг ўғли?» деб сўради. Саҳобалар Расулуллоҳга ишора қилишди. Саҳройи араб Пайғамбар алайҳиссаломга юзланиб: «Мен сендан қўполлик билан савол сўрайман, хафа бўлмагин», деди. Расулуллоҳ: «Истаган гапингни сўрайвер», дея ижозат бердилар. Саҳройи араб: «Худони шафеъ келтириб сўрайманки, Аллоҳ сени жами инсонларга Пайғамбар қилиб юбордими?» деди. «Ҳа, шундай», дедилар Пайғамбар алайҳиссалом. «Аллоҳ бизларга беш вақт намоз ўқишни буюрдими?» деб сўради саҳройи араб. «Худди шундай», дея жавоб бердилар Расулуллоҳ. «Аллоҳ бойларимизнинг молларини олиб, камбағалларга беришни буюрдими?» деб сўради саҳройи араб. «Ҳа, шундай», дедилар Сарвари олам. «Аллоҳ ҳар йили рамазон ойида ўттиз кун рўза тутишимизни буюрдими?» деб сўради саҳройи араб. «Худди шундай», дея жавоб бердилар Расулуллоҳ. «Қодир бўлганларимизга умримизда бир марта Байтуллоҳни тавоф қилиш буюрилдими?» деб сўради саҳройи араб. «Худди шундай», дедилар Пайғамбар алайҳиссалом. Саҳройи араб: «Менким Зимом ибн Саълаба бу ишларнинг ҳаммасига иймон келтирдим ва тасдиқ қилдим», деди. У кетгандан кейин Расулуллоҳ: «Бу одам диний ишларнинг олими бўлди», дедилар. Зимом ўз қавмига боргач, одамларни бутларга чўқинишдан воз кечиб, Ислом динига киришга даъват этди. Одамлар унинг айтганларига ишониб, ёппасига мусулмон бўлдилар.\nАбдул Қайс аймоғининг элчилари


Кеча ким эдик?! « O'zbekiston ERK Demokratik Partiyasi\nКеча ким эдик?!\n02 September 2013 - 12:22\nКуни кеча Ўзбекистонда мустақилликнинг 22 йиллик тантаналари нишонланди. Тошкентдаги Алишер Навоий номли миллий истироҳат боғида ўтган тантанада Ислом Каримов табрик сўзларини айтар экан, мустақиллик ўзбек халқини “эркин фикрлайдиган”, “онгли яшайдиган” ва “ўз келажагини” аниқ тасаввур қилишга имкон берди, деди.\n“Мустақиллик деганда, унинг маъно-мазмунини биз аввало ҳуқуқ деб қабул қиламиз”, деди Каримов. Шунингдек, ҳар доимгидек Ўзбекистоннинг мустақилликда эришган ютуқларини санаб ўтди. Мамлакат демократик, ҳуқуқий давлат қуриш йўлидан оғишмай бораётганини эса алоҳида таъкидлади. Лекин негадир байрам табригида “дангасалар”ни тилга олмади. Мустақиллик йилларида “бир бурда нон” учун бошқа давлатларга иш излаб кетиш, мардикор бозорлари пайдо бўлганини гапирмади. Мустақилликдан кейин аёлларни бичиш йўлга қўйилганини ҳам айтмади. Аксинча,муҳим ютуқлар дея, қандайдир ялпи ички маҳсулот, номинал иш хақи, реал даромад каби ёлғон рақамларни санаб ўтди.\n“Ўзбекистоннинг қисқа даврда ўзини ўзи боқишга қурби етмаган ночор ўлкадан ўз кучи ва салоҳиятига таянган, ўз сарҳадлари, ўзининг тинч ва осуда ҳаётини ҳимоялашга қодир бўлган, бугун изчил ва барқарор суръатлар билан ривожланиб бораётган замонавий, мустақил ва суверен давлатга айлангани барчага ғурур-ифтихор бағишламоқда ва аксарият халқаро кузатувчиларнинг ҳавасини тортмоқда”, деди. Аслидачи?\nДеярли барча давлатлар даҳшатли қийноқлар ва зулм, инсон хуқуқларининг поймол этилиши Ўзбекистонда эканлигини таъкидлаб ҳаммаёқда ёзиб ётишибдику?! Нимага булар таъкидланмади “ота”нинг табрик сўзларида?\n“Барчани ҳайратда қолдираётган бундай улкан ўзгаришларни сарҳисоб қилишда табиий бир саволга мурожаат қилсак ўринли бўлади: яъни, биз кеча ким эдигу бугун ким бўлдик?”. Ҳа, бу улкан ўзгаришлар барчани ҳайратда қолдираётгани рост. Ўзбек кеча тирикчилигини ўз уйида, яқинлари олдида ўтказган эди, ўзбекнинг хуқуқлари поймол қилинмас эди, кеча “қаҳрамон она”лар кўп эди, аёллар “стерилизация” деган нарсаларни тушида ҳам кўрмаган эди. Кеча қамоқхоналардан ўликлар чиқмас эди, у ерда даҳшатли қийноқлар йўқ эди. Порахўрлик йўқ эди.Сиёсий маҳбуслар йўқ эди. Улар ўз фикрларини бемалол айтар эдилар. Инсонларнинг сўз ва фикр эркинлиги, сиёсий ва эътиқодий эркинликлари, матбуот эркинлиги, сиёсий ва жамоат ташкилотлари тузиш, сайлаш ва сайланиш эркинлиги, тинч намойишлар ўтказиш эркинликлари бор эди.\nЮқоридаги саволни бериб, ўзи жавоб берган И.Каримов “ биз бугун эркин фикрлайдиган, онгли яшайдиган, сиёсий, хуқуқий ва маънавий савияси ўсиб бораётган, ўз келажагини, ким учун ва нима учун меҳнат қилаётганини ўзига аниқ тасаввур этаётган халқмиз” , деди. Ўзбекистонда амалга оширилаётган ишларнинг тамоман тескариси. Яхшилаб мағзини чақадиган бўлсак, эркин фикрлаш учун онг керак. Халқнинг онггини эса Каримовнинг режими сиёсат ва хуқуқ каби долзарб мавзулар хақида баҳс этишларига йўл қўймаслик мақсадида бошқа, кераксиз нарсалар билан банд этган.\n“Отасининг қизи” эса твиттерда И.Каримовнинг нутқини эълон қилишни бошлаб юборди. У ўзи олган ва эълон қилган суратда Ислом Каримов рақсга қўл кўтарган ҳолда акс этган. Твиттерда, отасининг саломатлигига урғу бергач, президентнинг тонгги соат 5 дан буён тик оёқда экани ва байрам тадбиридан аввал 3 кун мамлакат бўйлаб сафарда бўлганини қўшимча қилди. Бу нима, отаси ҳали бардам эканлигини таъкидлашми?\nКим билади у яна қанча вақт халқни зулм остида ушлаб турар экан. Ҳар ҳолда, хайрлисини умид қиламиз. Ўзбек миллати эса эрк учун курашда давом этади.


Қозоғистонлик ўзбекларнинг кўпчилиги Н.Назарбоевга овоз бермоқчи\n03 март 2021, Тошкент вақти: 14:02\nОзодбек Қозоғистонда 4 декабрда бўлиб ўтадиган президент сайловида иштирок этаётган беш номзод ўртасидаги кураш тобора кучайиб бормоқда. Номзодлар сайловолди кампаниясини авж олдирган.\nАйни кунларда Жанубий Қозоғисон вилояти маркази Чимкент шаҳрида ҳар қадамда президентликка номзодларнинг шиорлари, суратларини учратиш мумкин. Улар орасида амалдаги президент Нурсултон Назарбоевни қўллаб-қувватлашга қаратилган тарғибот воситалари кўплигини кузатиш мумкин.\nШундай шароитда мухолифатдан номзоди кўрсатилган “Адолатли Қозоғистон учун” ҳаракати етакчиси Жармахон Туяқбойнинг тарафдорлари кўнгилдагидек тарғибот олиб боришга тўсиқлар бўлаётганини маълум қилмоқда.\nНомзоднинг сайловолди штаби мувофиқлаштирувчиларидан бири Асқар Жумақуловнинг билдиришича, штаб аъзоларига турли кўринишдаги тазйиқлар кучайиб бормоқда. Ж.Туяқбойни қўллаб имзо чеккан кишилар эса маҳаллий ҳуқуқ-тартибот ходимлари томонидан турли таҳдидларга учраган. Полиция ва прокуратура вакиллари уларни қўрқитганлик ҳолатлари қайд этилган. Ж.Туяқбойнинг ишончли вакили Серикбўлсин Абдилдин чимкентликлар билан учрашувга келганида маҳаллий ҳокимият ғаламислик ҳаракатлари уюштиришга ҳаракат қилган.\nA.Жумақуловнинг айтишича, “Адолатли Қозоғистон учун” ҳаракати фаолларининг ҳар бир қадами ҳуқуқ-тартибот органлари томонидан назорат қилинмоқда. Уларга пўписа ва дағдаға қилиш ҳолатлари ҳам кузатиляпти.\n“Адолатли Қозоғистон учун” ҳаракатининг Чимкент шаҳридаги штаби аъзоси Бек Утеров ҳукуматни одамларда Ж.Туяқбойга қарши салбий муносабат уйғотишда айблади.\n“Ж.Туяқбой Чимкентга келганига у жойлашган бино ўраб олиниб, тартибсизликлар уюштирилди. Амалдаги ҳукумат демократик кучларга, хусусан, Ж.Туяқбой тарафдорларига қарши тазйиқларни тўхтатишни хаёлига ҳам келтираётгани йўқ”, - деди Б.Утепов.\nБ.Утепов сайлов адолатли ўтишида халқаро кузатувчиларнинг ўрни муҳимлигини таъкидлади.\nМаҳаллий кузатувчилар вилоятда истиқомат қилаётган ўзбекларнинг аксарияти амалдаги президенти Н.Назарбоев номзоди учун овоз беришга тайёрлигини айтмоқда.


18:19 / 10.01.2019 36486\nАгар томонлар нефть соҳасида солиқ манёври муносабати билан товон тўлаш бўйича келишувга эриша олмаса, Россия Беларусь кўринишида ғарбий йўналишдаги ягона иттифоқчисини йўқотиши мумкин. Бу ҳақда 10 январь, пайшанба куни Беларусь президенти Александр Лукашенко маълум қилди. Унинг сўзлари ТАСС томонидан келтирилган.\nЛукашенконинг таъкидлашича, бу масалада Россия билан келишувлар йўқлиги мамлакат учун фожиа бўлмайди. «Агар Россия раҳбарияти бундай ҳаракат ва ғарбий йўналишда ягона иттифоқчисини йўқотиш йўлини танласа, бу уларнинг танловидир. Биз уларни мажбур қила олмаймиз», - дея аниқлик киритди у.\nБеларусь етакчиси республика ҳукуматини Россия солиқ манёври билан боғлиқ бўлган Беларусь бюджети йўқотишларини қоплаш учун бошқа «ишончли манбаларни» топишга чақирди. Шу билан бирга, Лукашенконинг қайд этишича, Беларусь учун қўшимча 400 миллион доллар даромад топиш «муаммо эмас».\nЭслатиб ўтамиз, аввалроқ Лукашенко Беларусь ва Россиянинг бирлашиши бўйича гап-сўзларни рад этганди.


ЙЎЛДА ОЛИНГАН САБОҚ | Бош саҳифа\nЙЎЛДА ОЛИНГАН САБОҚ Қўйилган вақти 22.07.2016 | Муаллиф: faqat.uz Шаҳардан чиққанига қарийб ярим соат бўлган эса-да, йўловчиларнинг сассиз кетиши Ботирни зериктирди. Йўл узоқ, ким биландир гаплашиб, ўзини чалғитмаса, ичи ёрилиб, сиқилиб кетади. Шунинг учун ҳам орага қараб-қараб қўйди. Орқа ўриндиқда ўтирган чол-кампир индамай кетишяпти. Отахон ора-орада хўрсиниб қўяди. Кампир эса чуқур ўйга толган. Ботир нимадир дейишга оғиз жуфтлади-ю, лекин индамасликка қарор қилди. Йўловчиларнинг қандайдир дарди борлигини билиб, “Тағин яраларини янгилаб қўймай” деган хаёлда жим кетаверди. Ёнидаги эркак киши билан суҳбатлашмоқчи бўлганди, у аллақачон пинакка кетибди. Кейин юзланди:\n— Қўшиқ қўйсам бўладими, ота?\nЧол тасдиқ маъносида бош ирғагач, Ботир магнитофонини ёқди, дарров қўшиқ янгради:\n— Ўғлим, отанг қарияпти, ҳушёр бўлгин, огоҳ бўл…\n— Овозини баландлат, ўғлим, — деди шу пайт отахон ўрнидан бир қўзғалиб.\nБотир қўшиқнинг овозини баландлатди. Отахон эса кўзини юмиб олганди.\n“Ўғли хафа қилган, шекилли, — деб ўйлади Ботир, — ёки фарзанди йўқмикин?”\nУнинг хаёлини отахоннинг гапи бўлиб юборди. Аниқроғи, отахон қўшиқнинг: “Ҳар сўзингдан қулаб тушар, тоғу тошлар ҳеч гапмас”, деган жумлалари янграганида ўзига ўзи гапирди:\n— Тўғри, инсон қариганидан кейин нозик кўнгил бўлиб қоларкан. Эҳ, шу пайтгача не-не иддаоларни, таъналарни кўтарган юрак энди оддий нарсаларни ҳам кўтара олмаяпти.\n— Тинчликми, ота, — дея орқасига бир қараб олди Ботир, — боядан бери сўрайман дейман, лекин ҳаддим сиғмаётганди. Нима бўлди ўзи?\n— Э, нимасини айтасан. Шаҳарга ўғлимникига келгандик, кампир билан. Энди қарий бошлаганингдан кейин кераксиз бўлиб қоларкансан.\nОтахоннинг бу гапидан норози бўлган кампири уни жеркиб берди:\n— Қўйсангиз-чи бунақа гапларингизни. Шарофжоним сизга ортиқчасиз, дедими?! Шунчаки иши кўпайиб кетгани учун ортиқча эътибор қарата олмагандир…\nБу гапни Ботир ҳам тасдиқлади.\n— Тўғри, ота, ўғлингиз бемеҳрга ўхшамайди. Мана, ҳатто сизлар учун орқа ўриндиқни тўлалигича банд қилди. “Бемалол кетсинлар, қийналмасинлар”, деди-ку!\n— Эй, ўғлим, ҳозир ўйлаётганларим нотўғри бўлиб чиқишини мен ҳам жуда истардим. Лекин ҳамма нарса кундек равшан. Ўзимни овутишга, чалғитишга қанчалик уринмай… Ўтган сафар келганимиз эсингдами, кампир? Ўшандаям ўғлинг ишидан ортмаганди. Тўрт девор ичида иккаламиз бир-биримиз билан гаплашиб ўтиравергандик. Ўшанда “Ҳа, иши кўпайиб қолгандир-да”, деб ўйлагандим. Лекин бу сафар ҳам…\n— Бўлди қилсангиз-чи, чол?! Қариб миянгиз айниб қолибди.\n— Нимани бўлди қилай? — овозини баландлатди отахон. — Мен шаҳарга, ўғлингнинг уйига кўрпачасига омонатгина ўтириш учун келганмидим? Ёки анави келинингнинг қош-қовоғига қараш учунми?! Неччи марта келган бўлсак, шу келиннинг қовоғи бирор марта ҳам очилмаган. Ёки ўғлимизга шуни келин қилиб, адашдикми, а?\n— Ҳай-ҳай, шайтонга ҳай беринг, дадаси. Яхшими, ёмони, ўғлингизнинг ош-овқатига қараб турибди, невараларингизнинг онаси, келинингиз. Энди Шарофжон иш билан бўлиб, бизнинг келаётганимизни айтишни унутгандир. Шунга кутилмаганда келганимизни кўриб, ажабланган-да. Бўлмаса, қандай меҳрибончилик қилди? Тилидан бол томдия келинимнинг…\n— Бу гапинг ҳам тўғри. Лекин боя айтдим-ку, одам қаригани сари эътиборталаб бўлиб боравераркан.\n— Ота, шаҳарга нима мақсадда келгандингиз ўзи? — Ботир вазиятни юмшатиш учун орага гўп қўшди.\nАммо бу билан вазиятни баттар кескинлаштириб юборди.\n— Бел безовта қиляпти, болам. Шу ўрнимдан турсам, санчиқ беради. Ўтиришгаям қийналаман. Шуни даволатаман деб келувдим. Лекин…\nЧол сукут сақлади. Гапиролмади. Бироқ Ботир унинг нима демоқчи бўлганини тушунди.\n— Нега бир оғиз айтмадингиз шуни? — деди кампир чолига тикилиб. — Шу қарадим, имо қилдим, аммо чурқ этмадингиз. Биров тилингизни боғлаб қўйганмиди?\n— Қандай айтаман? Келинингнинг қовоғи солиқ, ўғлингнинг қовоғи солиқ, ўзимдан ўзим гапирмайман-ку!\n— Улардан гина қилманг. Ҳозир айни рўзғорларини тиклайдиган пайтлари. Ташвишлари ўзларига етиб ортади. Ўзи биз бемаврид келдик-да…\n— Бемаврид?! — пешонасини тириштирди отахон. — Ота-она ҳеч қачон ўз фарзандининг уйига бемаврид ташриф буюрмайди, кампир. Қаердан олдинг бу гапни? Бемаврид келиб, нима, биз уйини кўтариб кетдикми? Бир дунё нарсасини еб қўйдикми?! Йўқ! Менимча, бу ўғлинг шаҳарда юравериб, бемеҳр бўлиб кетибди!\n— Ундай деманг! Ота-онасини норози қилган фарзанднинг косаси оқармай ўтади, деган гап бор. Шарофжонимдан норози бўлманг!\nОтахон машина ойнасидан ташқарига тикилди.\n— “Мана, машинанинг орқа ўриндиғи сизларники, бемалол кетасизлар”, деганида бизни ўйлаётганидан кўнглим тоғдек кўтарилди. Аммо “Келганларингга ҳеч қанча бўлмади-ку! Яна бироз туринглар, сизларсиз уйимиз ҳувиллаб қолади”, деса, янаям хурсанд бўлардим-да, кампир.\n— Мен ҳам ҳаммасини тушуниб турибман. Келинимнинг кутмаганидан эмас, ёқтирмаганидан хўмрайгани, ўғлимнинг қовоқ уйиб ўтиргани, ҳамма-ҳаммасини билиб, сезиб турдим. Шунинг учун ҳам белингиз оғриётганини айтмадим. Тезроқ чиқиб кетишни истадим. Лекин, ота-она қандай қилиб ўз боласидан норози бўлади? Қандай қилиб уларни ёмон кўра олади?!\nХола кўзларида ёш ҳалқаланди. Чол шундагина бироз чегарадан чиқиб кетганини, кампирининг шундоқ ҳам дарз кетган кўнглига баттар озор етказиб қўйганини сезди.\n— Қўй, йиғлама, ҳеч ким кўз ёш тўкишингга арзимайди. Шу пайтгача бир-биримизга тиргак бўлиб яшадик, бундан кейин ҳам шундай бўлади. Энди мен ҳам ичимдагиларни кимгадир айтишим керак эди-ку! Ичимда сақлаб юрсам, ич-этимни еб кетарди. Шунинг учун ёрилдим-да. Майли, Шарофиддин бахтимизга соғ бўлсин.\nБотир рулни сиқиб ушлади. Юраги алланечук уриб кетди. Беихтиёр отасини эслади. Кўчиб чиққанидан кейин байрамда борганини ҳисобламаса, бирор марта ҳам хабар олмабди. Ҳол-аҳвол сўрамабди, ақалли қўнғироқ қилиб бўлса ҳам кўнгил сўрамабди.\n— Мениям ота-онам бор, — деди ойнадан йўловчиларга қараб. — Бахтимга соғ бўлишсин. Ҳар доим “Болам, қачон келасан?” дейишарди. Ўшанда ҳа деб боравераманми, деб ўйлардим. Аммо инсон бир-бирига ғанимат экан. Энг ёмони, ота-онанинг кўнглини ранжитиш оғир гуноҳ.\n— Болам, ота-онангизнинг қадрига етинг. Уларнинг дуосини олиб қолинг. Ота-онангиз ғанимат.\nБотир йўловчиларни манзилига элтиб қўйди-да, тўғри отасининг уйига йўл олди. Таниш дарвоза олдида тўхтаганида юрак уриши тезлашиб кетди. Сўнг дарвозани очди-да, ичкарига қадам қўйди. Ҳовлидаги каравотда чой ичиб ўтирган отасини кўриб, унинг дийдорига ошиқди. Лаблари эса оҳиста пичирлади: “Мен келдим, дадажон!”


Афғонистоннинг Ҳирот шаҳри қатор ҳужумларга саҳна бўлди - BBC O'zbek\nАфғонистоннинг Ҳирот шаҳри қатор ҳужумларга саҳна бўлди\nImage caption Ҳужумларда қатор инсонлар яраланган\nАфғонистон ғарбидаги Ҳирот шаҳрида амалга оширилган ҳужумларда 5 инсон нобуд бўлган, 30дан ортиқ киши тан жароҳати олган. Ҳужумлар йўл ёқасидаги бомба портлаши билан бошланган. Ҳиротдаги Афғонистон жосуслик хизмати расмийси портлаш ўта кучли бўлгани, яқин атрофдаги бинолар ойналари тўкилиб тушганини айтган.\nКейин худкуш ҳужумчи Италия етакчилигидаги Вилоят қайта қуриш гуруҳининг Ҳирот шаҳри четидаги базасини нишонга олинган.\nТолибон яқинда 'баҳор мавсумидаги ҳужумлари' бошланганини эълон қилганди.\n"Ҳиротдаги Вилоят қайта қуриш гуруҳи дарвозасида худкушлик ҳужуми амалга оширилган ва иккинчиси шаҳар марказида юз берган", деб айтган Ҳиротнинг жиноий ишлар бўйича бошқармасидан Фарух Кўҳистоний. Гувоҳлар Вилоят қайта қуриш гуруҳи базаси ҳудудидан отишмалар овоз эшитилганини айтишган.\nКамида икки худкуш ҳужумчи базага ҳужум қилгани ва қатор бошқа қуроллилар ичкарига киришга ҳаракат қилганлари айтилади. 'Илк портлаш тиғиз вақтда юз берди' ''Илк ҳужум - кучли портлаш бўлди. Портлаш одамлар тирбанд жойда, ҳамма иш билан банд пайти юз берди. Яқин ўртадаги бинолар ойналари тўкилиб тушди. Портлаш рўй берган маҳал мен ўша яқин атрофда эдим", деб айтган Ҳиротдаги афғон жосуслик хизмати расмийси.\nРейтерс агентлигининг хабар беришича, телетасвирларда камида иккита автомобил вайрон бўлгани ва қўшинлар шошиб кетаётганларини акс этган.\nАфғонистонда Италиянинг 3,800га яқин қўшини хизмат қилади. Уларнинг аксари мамлакат ғарбида жойлаштирилган.\nБи-би-си мухбирига кўра, Эрон билан чегара яқинида жойлашган Ҳирот нисбатан тинч бўлиб, хавфсизлик назорати тез орада афғонлар қўлига топширилиши кутилаётганди.


Нима учун Олимпия халқалари бешта ва улар турли рангларда?\nНима учун Олимпия халқалари бешта ва улар турли рангларда? 18.05.2021 18:20\nБеш хил рангдаги халқа – Пер де Кубертен ўйлаб топган Олимпия рамзи. Беш хил ранг – бу дунёнинг беш қитъаси: кўк Европа, қизил – Aмерика, сариқ – Осиё, қора – Aфрика. Бунинг устига, дунёнинг исталган давлати байроғида бу ранглардан бирортаси бор.\nТурли ранглардаги бешта халқали олимпия байроғидан биринчи марта 1920 йилда Белгияда фойдаланилган. Ўшанда олимпия ўйинлари Aнтверпенда ўтказилган. Шундан буён байроқ олимпиаданинг асосий рамзига айланган. У олимпия ўйинлари очилишида кўтарилиб, ёпилишида туширилган.\nЯна олимпия ўйинлари нишони ҳам бор. Уни олимпиада ўтказиладиган ҳар бир давлат алоҳида танлайди. Москвада олимпиада ўтказилганда, олимпия рамзи Миша айиғи еди. Мексикадаги ёзги олимпия ўйинлари рамзи Қизил Ягуар бўлди. Ҳатто, Вал ди исмли такса ити ҳам 1972 йилги Мюнхен шаҳридаги олимпия рамзи бўлган.


"Мемориал" ходимига Тошкентдан таҳдидлар келмоқда\n2013 йилнинг 12 январидан Москвадаги “Мемориал” инсон ҳуқуқлари ҳимояси марказининг Марказий Осиё бўйича дастури раҳбари Виталий Пономарёв уни ўлдириш билан таҳдид қилувчи электрон хатлари ола бошлади. “IP адресларидан хатларнинг Тошкентдан юборилаётгани аниқланди”, дейди ҳуқуқ ҳимоячиси.\n2013 йилнинг 12 январидан Москвадаги “Мемориал” инсон ҳуқуқлари ҳимояси марказининг Марказий Осиё бўйича дастури раҳбари Виталий Пономарёв уни ўлдириш билан таҳдид қилувчи электрон хатлари ола бошлади. “IP адресларидан хатларнинг Тошкентдан юборилаётгани аниқланди”, дейди ҳуқуқ ҳимоячиси:\n- Келаётган хатлар қисқача кўринишда бўлиб, ярми русча, қолгани ўзбекчада ёзилган. Бу хатларда “Биз сенинг Москвадаги адресингни биламиз, сен Бишкек, Ўш, Жалолободда қаерда тўхташингни ҳам биламиз, биз сенинг каллангни кесиб чийиллаётганингни томоша қиламиз, сен ўз қўлинг билан оилангни гўрга тиқасан”, каби сўзлар битилган. Бу таҳдидлар сўкинишлар билан ифодаланган, дейди Пономарёв.\n“Мемориал” аъзоси¸ ўзининг Озодлик мухбирига айтишича¸ аввалига бу хатларга унчалик эътибор бермаган; аммо таҳдидларнинг қайси компьютердан жўнатилганини аниқлаш мақсадида IP адресини текшириб, турли сохта номлар остида келаётган хатларнинг барчаси битта жойдан - Тошкентда жойлашган компьютердан юборилаётганини аниқлаган:\n- Интернетда қайси IP адресдан хабарлар юборилаётганини аниқловчи махсус дастур мавжуд. Деярли 10 дақиқа олдин яна бир шу мазмундаги хат келди. Буниси ҳам янги электрон адресдан, фақат IP адреси ўша-ўша. Яъни бу хатларнинг барчаси ёки бир компьютердан ёки бир тармоқдан юборилмоқда. Ҳозирча менга таҳдидли тўртта хат келди¸ дейди россиялик ҳуқуқ фаоли Виталий Пономарёв.\nКимга ва нима учун уни қўрқитиш кераклигини изоҳлар экан, ҳуқуқ ҳимоячиси охирги пайтларда Россияда Ўзбекистон махфий хизматлар фаолияти юзасидан ҳукумат раҳбариятига махсус мурожаатнома тайёрлаётгани ва мамлакатда бошпана қидираётган ўзбекларни фаол ҳимоя қилаётганини тилга олади:\n- Тўғри, охирги ярим йил давомида мен Ўзбекистон билан деярли шуғулланганим йўқ, асосан Қозоғистон, Қирғизистон билан. Агарда декабрдаги Ўзбекистон махфий хизматларининг Россиядаги фаолияти масаласи юзасидан Россия президенти номига махсус мурожаатнома тайёрлаётганимизни ҳисобга олмасак. Бу ерда гап нафақат 4-тергов изоляторида ўзини осиб қўйган ўзбекистонлик масаласида, балки бошқа қатор қочқинларни ўғирлаш ишлари, Россияда ўзбекларнинг сўроққа тутилиши ва калтакланиши ва ҳоказолар ҳақида кетаяпти. Яъни хориж мамлакат ходимларининг Россияда ноқонуний равишда ва назоратсиз бундай фаолият юритаётгани мамлакатимиз суверенитетига таҳдид дея қабул қилдик ва бунга раҳбарият эътиборини қаратишга уринaяпмиз, деди Москвадаги “Мемориал” инсон ҳуқуқлари ҳимояси марказининг Марказий Осиё бўйича дастури раҳбари Виталий Пономарёв.\nВиталий Пономарёв бу каби таҳдидлар билан ўз фаолияти давомида биринчи маротаба тўқнаш келаётганини қўшимча қилди.\nЎз фаолига қилинаётган таҳдидлар юзасидан "Мемориал" маркази раҳбарияти Россия Федерал Хавфсизлик хизмати ва Москва шаҳар прокуратурасига тергов ўтказиш ва таҳдид қилаётган шахсларни аниқлаш ҳамда уларни жавобгарликка тортиш мурожаати билан чиқди.\n2011 йилнинг июн ойида ушбу марказнинг Марказий Осиё масалалари билан шуғулланувчи яна бир ходими Баҳром Ҳамроев ҳам ўзи яшаётган уй подъездида калтаклаб кетилган эди. Полиция ҳанузгача ҳужум қилганларни топганича йўқ.


ҚЫЗЫҚЛЫ МАҒЛЫЎМАТЛАРҒА ИЙЕ БОЛДЫ » Aqmang'i't tan'i' gazetasi'\nМарт айы тәбийғый пәнлер айлығы болып есапланады. Бизиң 22-санлы мектебимизде физика пәнинен «Энергия дереклери, экологиялық машқалалар ҳәм шешимлер» атамасындағы кеше өткерилди.\nКешеде пән муғаллими А.Сайлаўов энергия дереклери ҳәм экологиялық машқалалар ҳаққындағы видео көринислерин слайдлар арқалы қойып берди.\nКеше даўамында 6-10-класс оқыўшылары арасында «Жас физик» таңлаўы өткерилди. Жарыс қатнасыўшылары Нобель сыйлығын алған физик илимпазларын табыў, лабораториялық әсбапларды тексериў, әсбапларда жумыс ислеў, логикалық сораў-жуўап, шығарма жумысын жазыў, жумбақлар шешиў, нақыл-мақаллар айтып жарысыў шәртлери бойынша беллести.\nСолай етип пән айлығы даўамында мектеп оқыўшылары бул пән бойынша көплеген қызықлы мағлыўматларға ҳәм түсиниклерге ийе болды.


Наманган вилояти ҳокими Шавкат Абдураззоқов Kun.uz билан суҳбатда ҳокимларнинг қимматбаҳо машиналари, йўллар ҳолати, раҳбарлик масъулияти ва давлат раҳбари ташаббус билан чиққанларни доимо қўллаб-қувватлаши ҳақида гапирди.\nҲокимлар ва қимматбаҳо машиналар ҳақида\n— Мен ҳоким бўлиб келганимдан кейин машина сотиб олганимиз йўқ. Менгача бўлган бу автомобил. Аммо машинанинг ҳам кераклиги бор, ортиқчаси бор. Ортиқчаси дабдаба, албатта.\nБундай автомобиллар керак. Нима учун? Тушунтираман. Мана, яқинда Покистоннинг Панжоб вилояти губернатори келди. 110 миллион аҳолига эга катта бир ҳудуднинг раҳбари Наманганга келиш бўйича таклифимизни қабул қилди. Шу каби яна бошқа кўплаб хорижий меҳмонлар ташриф буюради. Мана шундай меҳмонлар юртимизга келганида, уларни оддий машинада олиб юрмаймиз-ку? Бундай чиқимлар ўзини оқлайди, сабаби, бирор инвестор ё хорижий ҳамкор келганида, албатта, уларни қандай кутиб олишимизга ҳам эътибор беради, мана шундай жиҳатлар ҳамкорлигимизга таъсирини кўрсатади.\nЯна қайтараман, ортиқча харажатлар ортиқча. Ундан кўра маблағни йўлга, коммуникацияга, камбағалликни қисқартиришга сарфлаш лозим.\nЭнг оғриқли масалалардан бири - йўллар\n— Энг оғриқли масалалардан бири бу - йўллар. Бу йил ўтказган илк муҳокамам йўл бўйича бўлди. Авваллари ички йўлларга умуман аҳамият берилмасди. 11 минг километр ички йўлларимиз бор. Давлат аҳамиятидаги, халқаро аҳамиятдаги йўллар ҳар йили бюджетдан таъмирланади, лекин ички йўллар маҳаллий ҳокимият балансида бўлгани учун имконият чекланган эди.\nЮртбошимиз бу муаммони кўриб, уни ҳал қилиш учун бюджетдан 200 млрд сўм ажратиб бердилар. Биз эса маҳаллий бюджетдан 100 млрд сўм қўшадиган бўлдик. 1 йилда 300 млрд сўм. Бир йилда 1 минг километр йўл қуриш ва таъмирлаш ишларини амалга оширамиз. 2020 йил билан солиштирайлик: 17 млрд сўм ажратилган бир йилда. Бу 80 километр йўл демакдир. Умумий йўлларнинг 1 фоизигина таъмирланарди. Энди эса 120 километр йўлни тўғрилашга улгурдик. Мисол учун, Фарғона йўлининг бир қисми абгор эди, уни таъмирладик ва айни пайтда аҳоли бундан жуда хурсанд.\n«Бунёдкор» маҳалласида ҳам бу ишларни амалга оширамиз, фақат аввал сув тортиб олишимиз керак. Мана шу маҳалла баҳона 24 маҳаллада ичимлик суви муаммоси ҳал этилади. Шунингдек, «Бунёдкор»га туташ 5-6 маҳалланинг йўллари равон бўлишига эришамиз.\nЯнги Наманган туманини ташкил қиляпмиз. Бу ерда 140 минг аҳоли яшайди. Туман маркази ҳам мана шу асосий йўл бўйида ташкил этилади. Бу ерда инфратузилма яхшилана бошлагач, кичик саноат зоналарига талабгорлар кўпайди. Бу ерда 10 гектар ер ажратилган, аммо бировга керак бўлмаган. Мана энди тадбиркорлар ушбу ерларга даъвогар.\n— Ишлайман деган одамга ҳамма лавозим қийин. Ичидан муаммо чиқариб юрса, вақт сарфлаб юриши мумкин. Экология қўмитасини ҳам бу даражада катта ташкилот, катта йўналиш деб ўйламаганман. Ундаги сўров, аҳолининг талаби кучайиб бораётгани, замон ўзгараётгани у ерда ҳам жуда кўп ишлар турганини кўрсатди.\nИшлайман деган одамга у ерда муаммоларни ҳал қилиб юриш ўзига яраша... Масалан, экология соҳасининг икки томони бор. 10та қўриқхона бор эди, жуда ҳам гўзал жойлар, тоғнинг тепасида, бир томондан кўриб, томоша қилгингиз келади. Бироқ, иккинчи томондан чиқинди масаласи турибди. Уни ўйламасангиз, иш юрмайди. Бу ҳақда экология тизимига киради. Шунинг учун менинг фикримча, ишлайман деган одамга у кичкина ҳудуд бўладими, бошқа бир осон туюлган йўналиш бўладими, ҳар бир иш қийинчилик туғдиради.\nЭкология йўналиши мен учун янгилик бўлгани учун қийналганман, ҳокимликда эса туманда, шаҳарда ишлаб, кўп тажриба орттирдим, лекин экология йўналиши янги бўлгани учун кўпроқ қийналишга, ўзимни қийнашимга тўғри келди.\nПрезидент ташаббускорликни маъқуллайди\nПрезидентимиз иш деб нафақат ҳоким, балки оддий фуқаро, оддий тадбиркор билан суҳбатлашиш жараёнида ҳам янги дастурлар пайдо бўлади. Биз ўз кўзимиз билан шуни кўрамиз.\nМасалан, селектор йиғилишлари. Нега селектор ўтказилади? Ҳар бир ҳокимга ёки қайсидир тадбиркор, қайсидир сектор раҳбарига ўз фикрини айтиши учун имконият берилади. Шундан келиб чиқиб топшириқлар, дастурлар пайдо бўлади. Намуна бўлсин деб имконият, маблағ ҳам тақдим этилади. Керак бўлса фикр бериб, тўғрилаб... Фикрлаш учун кенг имконият яратиб берилади.


СССРдан қочишга муваффақ бўлган қиз - zarnews.uz\nЯқинда аллақандай Россия фуқаросининг Кунашир оролидан Хоккайдога сиёсий бошпана сўраб сузиб ўтгани ҳақидаги хабар дунёда қизиқиш уйғотди. (МН 2021 йил 36-сон)\nҲозирги Россия учун ақл бовар қилмас воқеа. Аммо СССР даврида бундай уринишлар ҳеч кимни ажаблантирмаган экан.\n18 яшар қизни СССРдан қочиб кетганига ишониш қийин. Милиана Госинская 1961 йилда Луганск областидаги Алтевек шаҳарчасида туғилган. Вояга етгач, махсус тил йўналишидаги мактабга ўқишга борган. Чет эл лингвистикасини қунт билан ўрганган. Ўтиш жараёнида Ғарб турмуш тарзини совет турмуш тарзи билан таққослаб кўрган ва қатъий қарорга келган: СССРда унинг қиладиган иши йўқ! Ҳунар-техника билим юртида ўқиб, официант касбини эгаллаган. Энди унинг СССРдан қочиш режасини амалга ошириш учун йўл очиқ эди.\n1978 йилда у совет саёҳат кемаси «Леонид Собинов» теплоходида официант сифатида ўзининг биринчи чет эл саёҳатига чиқади. Австралия қирғоқларида қатор сабабларга кўра, теплоход бухтада туриб қолади. Милана учун бу айни муддао эди. Кечки овқатдан сўнг у қизил чўмилиш кийимидан ташқари, ҳамма нарсасини қолдириб, ўз каютаси иллюминаторини очиб, сувга сакрайди… Пляжгача сузиб бориб, қумда сайр қилиб юрганлардан инглиз тилида полицияга бориши лозимлигини тушунтиради. Бир жинтельмен уни полицияга олиб боради.\nДипломатларни қочоқ қизни теплоходга қайтаришга уринишлари зое кетди. Лилиана аллақачон репортёрлар қуршовига тушган ва интервью бера бошлаган эди. Охир-оқибат қизга катта инжиқлик билан бўлса-да, Астралия фуқаролигини беришади. У «Дайли Мирор» газетаси фотосуратчиси Ян Хайсонга турмушга чиқади. Бу никоҳ олти йил давом этади. Ян Хайсон Госинскаяга катта маблағ қолдиради. У 1990 йилда Англияга келади. Яна турмушга чиқиб, икки ўғил кўради. Украинадан ота-онасини олиб келади. Ҳозирда у матбуот билан мулоқотга киришмайди.


Саломатлик 12 июл 2020 3951\nТаҳририятимиз мамлакатнинг етакчи эксперт-таҳлилчиларидан бири бўлган, Ўзбекистон Республикаси Президенти ҳузуридаги Стратегик ва минтақалараро тадқиқотлар институти директори ўринбосари Санжар Валиев билан суҳбатлашди.\n– 10 июлдан бошлаб Коронавирусни назорат қилиш бўйича махсус Республика комиссиясининг қарорига биноан карантин чекловлари яна кучайтирилди. Ушбу қадам оммавий ахборот воситаларида ва ижтимоий тармоқларда қизғин мунозараларга сабаб бўляпти. Афтидан, бу масала ҳақида фикр билдирмаганлар деярли қолмади. Табиийки, одамларда кўплаб саволлар юзага келяпти. Кўпчилик иш, даромад ва бошқа чекловлар билан боғлиқ йўқотишлардан хавотирда.\nСиз вазиятни шарҳлаб, рўй бераётган воқеаларга ўз ҳолис баҳоингизни берсангиз.\n- Сизнинг фикрингизга тўлиқ қўшиламан, карантин чекловларини кучайтириш масаласи ҳақиқатан ҳам қизғин мунозараларга сабаб бўляпти. Ва биз «экспертлар» деб ном олган бир қатор фаоллар гуруҳи тарафидан ушбу масала атрофида хайриҳох ва қарши фикрлар бўйича баҳс-мунозаралар келтириб чиқарилаётганлигини кўриб турибмиз. Бундан ташқари, кўплаб фикрлар улар томонидан бир томонлама ёки бутунлай нотўғри талқин этиляпти.\nЮқорида айтиб ўтилган аксар «экспертлар» учун асосий мақсад чиройли сарлавҳа ва ўз аудиториясини сонини ошириш бўлиб қолмокда. Аммо содир бўлаётган воқеаларнинг моҳияти, одатда, камчилик томонидангина ҳолис ёритилади.\nШу ўринда мен эътиборни жалб қилмоқчи бўлган баъзи жиҳатлар мавжуд. Шунинг учун, келинг, мавжуд вазиятга ойдинлик киритиб олайлик.\nБиринчидан, карантин режимини кучайтириш зарурий чорадир. Бу қарор асоссиз қабул қилинмади. Келинг, касалликнинг ўсиш статистикасига эътибор қаратайлик. Агар май ойида ўртача кунлик касалланишлар сони 51 кишида қайд этилган бўлса, июн ойида бу кўрсаткич 163 га етди. Июл ойининг бошидан бошлаб кунига ўртача 324 та юқумли касаллик аниқланди. Афсуски, касалликдан нобуд бўлганлар сони ҳам кўпайди.\nАслида вирус мавжудми ва нима учун карантин чекловлари қайта жорий этилди деб савол берадиганганлар ушбу статистикага эътибор қаратишлари керак.\nИнфекциянинг яна авж олишига – кўпинча одамларнинг бепарволиги сабаб бўлаётганлигини ҳам тан олишимиз керак. Карантин чекловлари қисман юмшатилиши биланоқ кўпчилик мавжуд элементар эпидемиологик талабларига риоя қилишни тўхтатдилар. «Ниқоб режими» ўрнига негадир «иягига ниқоб» тақиш тартиби кенг тус олди. Ижтимоий масофа қоидаларига риоя қилиш ҳақида гапирмаса ҳам бўлади.\nТўйларни ўтказиш бўйича мавжуд аниқ кўрсатмаларга қарамай, кўпчилик ушбу маросимларга юздан ортиқ меҳмонларни таклиф қилиб, оммавий тарзда нишонлашни давом эттирди. Ва бунинг оқибатида вужудга келган вазиятга гувох бўляпмиз. Бундай маросимлардан сўнг ўнлаб одамлар инфекция юқтириб олган ёки карантинга олинган.\nШу сабабли, карантин чекловларини қайта кучга кириши атрофидаги баҳс-мунозараларда янада қаттиқроқ чекловларни жорий этиш тарафдорлари ҳам бор. Улар чекловлар умуман олиб ташланмаслиги керак, деб таъкидлайдилар. Пандемияда энг муҳим қоидалардан бири карантин ва ўзини изоляция қилиш шартларига риоя қилишдир. Бундан ташқари, қачон касалликка қарши самарали вакцина ишлаб чиқилиши номаълум бўлган вазиятда- ягона тўғри йўл – карантин бўлиб қоляпти. Одамлар буларнинг барчасига жиддий муносабатда бўлишлари керак.\nАгар жахон тажрибасига эътибор берсак, карантин қоидаларига риоя қилмай уларни бузганлик учун кўплаб мамлакатларда қаттиқ жазо чоралари кўрилади. Қўшма Штатларда, агар бир киши мажбурий изоляцияни бузган ва бошқаларга юқтирган бўлса, унга 100 минг доллар жарима ёки 1 йилга қамоқ жазоси берилиши мумкин. Испанияда уйини узрли сабабларсиз тарк этиш учун карантин даврида жарималар миқдори 600 дан 10,4 минг еврогача бўлган. Францияда карантин қоидаларини мунтазам равишда рад этгани учун 6 ойгача ҳибсга олиниши ва 3700 евро жаримага тортилиши мумкин эди.\nМен диққатни жалб қилишни истаган иккинчи нарса шундаки, карантин режимининг қайта кучайтирилиши, кўпчилик тасаввур қилганидек, тўлиқ блоклаш эмас.\nУшбу чекловларнинг асосий моҳияти аҳолини иложи борича ҳимоя қилиш ва вирус тарқалиш занжирини узишдир. Эътибор берсак, чекловлар жорий қилинган соҳалар асосан одамларни оммавий тўпланиши билан боғлиқ.\nМисол учун: жамоат транспорти, парклардаги аттракционлар, кийим-кечак бозорлари, фитнесс заллари, овқатланиш жойлари, санаториялар, болалар боғчалари ва лагерлар – буларнинг барчаси одамлар катта миқдорда тўпланадиган эҳтимолий вирус ўчоғларидир.\nШу билан бирга, бундай шароитда иқтисодиётни тўлиқ тўхтатиб қўйиш, оммавий ишдан бўшатиш тўғрисида гапириш ноўриндир.\nИқтисодий фаолиятда кенг кўламли чекловлар кузатилмаяётганини таъкидлаб ўтмоқчиман. Бундан ташқари, Президент Ш.М.Мирзиёев яқинда бўлиб ўтган йиғилишда фаолияти тўхтатилган корхоналарнинг камида 70 фоизини сентябргача ва йил охиригача қайта ишга туширишни аниқ вазифа қилиб қўйган эди.\nЯна бир муҳим масала – ходимларни "масофавий иш" га ўтказиш бўйича тавсиялар уларнинг иш ҳақи ёки даромадларини йўқотишларини англатмайди.\nИш берувчилар ходимларнинг иш ҳакларини тўлаб бериш билан боғлиқ бўлган мажбуриятларини сақлаб қоладилар. Шу ўринда таъкидлаб ўтиш лозимки, март даврида жорий этилган карантинда, ижтимоий сўровномалар натижаларига кўра, фуқароларнинг аксарият қисми ўз иш ўринларини ва даромад манбаларини сақлаб қолдилар.\nАммо чекловларга дучор бўлган соҳаларда фаолият юритувчи шахслар қийинчиликлар зарби остида қолишгани бўйича бахс-мунозарага ўрин йўқ. Албатта, улар оғир аҳволга тушишди, лекин бутунлай имконсизлик ҳолатига эмас.\nХориж тажрибаси мисолида кўришимиз мумкинки, айнан ушбу соҳалар онлайн майдонни фаол равишда ўзлаштирмоқдалар. Савдо нуқталари жадаллик билан электрон савдо шаклларига ўтмоқда, озиқ-овқат хизмати таомларни етказиб бериш тизимига йўналган ҳолда вазиятга мослашмоқда ва хоказо.\nБугунги кунда шу нарса тушунарлики, коронавирус миллионлаб инсонларнинг турмуш тарзларига ўз тузатишларини киритди, инсонлар ҳаёти энди аввалгидек бўлмайди, кўп одатларни қайта кўриб чиқишга тўғри келади.\nАйнан овқатланиш хизмати, савдо-сотиқ ва оммавий ҳордиқ тармоқлари янги шароитга мослашишига тўғри келади.\nҚолаверса, ҳамма нарсани турли нуқтаи назардан таҳлил қилмоқ лозим. Буюм бозорлари, спорт заллари, кафе ва ресторанларнинг фаолияти албатта муҳим. Лекин бу хизмат турларига биринчи эҳтиёж сифатида қаралмайди. Менга оддий фуқаро сифатида, биринчи навбатда, озиқ-овқат дўконлари ва дорихоналарнинг узлуксиз фаолият юритиши муҳим. Шунингдек, уларда маҳсулотлар танқислиги бўлмаслиги ва нархларнинг кескин кўтарилмаслиги лозим.\nБошқа мамлакатлар билан солиштирганда айниқса ривожланган давлатлар билан биз бундай ҳолатларни олдини олиш уддасидан чиқяпмиз.\nШу ўринда яна кўшимча қилмоқчиманки, менда жорий карантин даврида кўпчилик каби кафе ва спорт залларга қатнаш билан боғлиқ ортиқча чиқимлардан халос бўлдим, яъники, иккиламчи эҳтиёжлар учун сарф-харажатларни камайтирдим.\nУчинчидан, катта қийинчиликларга дуч келган аҳолини қўллаб-қувватлаш ишларига тўҳталмасдан иложимиз йўқ. Ҳозир бу масаланинг атрофида кўплаб миш-мишлар ва турли ҳил уйдирмалар тўпланмоқда.\nМасаланинг ўта нозиклиги ва оғриқлилиги бўйича фикрларга қўшиламан. Зотан, воқеалар ривожининг бундай тус олишини хеч ким кутмаганди, хаттоки дунё миқёсида ҳам хеч ким илғамаганди. Шак-шубхасиз, кўпчилик қийинчиликлар билан тўқнашди.\nЛекин шуни таъкидлайманки, мавжуд вазиятда давлат чекинмади, ўз зиммасидаги маъсулиятни бажаришга киришди. Шу маънода, айрим сохта экспертларнинг халқ инқироз даврида хеч қандай ёрдам олмаяпти деган даъволари мутлақо ўринсиздир. Улардан фарқли равишда мен фактлар билан изоҳлайман. Энг муҳими, ижтимоий муҳтож қатламлар эътибордан четда қолишмади.\nФақатгина «Саховат ва кўмак» умумхалқ ҳаракати доирасида 583 минг иқтисодий ночор оилаларга 307 миллиард сўмдан юқори миқдорда моддий кўмак берилди.\nЁки мисол тариқасида Республика Махсус комиссиясининг қийин аҳволда қолган 120 минг оилани қўллаб-қувватлаш бўйича сўнгги қарорини олайлик. Бу ерда молиявий кўмакка мухтож бўлганларнинг етарлича кенг рўйхати келтирилган. Бу мақсадларда 20 миллиард сўм миқдоридаги маблағлар ажратилди.\n27 минг ишсиз қолган фуқароларни моддий қўллаб-қувватлаш ва уларга ишсизлик нафақалари тўлаш учун эса 10 миллиард сўм миқдоридаги маблағлар йўналтирилди.\nШу ўринда, “вертолёт пули” амалиёти билан боғлиқ бир вақтдаги тўловлар тури атрофидаги мунозараларни эслаб ўтмасдан иложим йўқ. Менинг назаримда, бу тактик қадам бўлиб, Ўзбекистон шароитида натижасиз бўлади. Бундай тўловлар тарафдорлари томонидан тез-тез тилга олинувчи АҚШда 75 минггача долларлик йиллик даромадга эга ҳар бир фуқарога 1,2 минг доллар миқдорида тўлов тўланяпти.\nАгарда шунчаки рақамларга ва сумманинг хажмигагина қарамасдан, батафсилроқ ўрганадиган бўлсак, бу нимани англатади? Келтирилган 1,2 минг доллар миқдордаги сумма аҳоли жон бошига тўғри келадиган АҚШ миллий ялпи даромадининг 1,8% ташкил этади.\nАгар ушбу фоизга мутаносиб равишда Ўзбекистонга қиёслайдиган бўлсак, унда ҳар бир ишловчи шахсга бериладиган тўлов миқдори 383 мингни ташкил этиши лозим бўлади.\nКўриниб турибдики, бу бир инсон учун жуда зарурий миқдор эмас. Бундай ҳолда биз мамлакат бўйлаб маблағларнинг шунчаки ёйилишини кўришимиз мумкин.\nАйниқса мазкур ҳолатда биз талабни рағбатлантира олмаймиз, натижа жуда кичик миқёсда бўлади. Аксинча, бу пулларнинг киритилиши фақатгина инфляцияни кучайтиради ва умумий вазиятни ёмонлаштиради.\nИшончим комилки, манзилли ёрдамни ташкил этишга, иқтисодий фаолликни қўллаб-қувватлашга ва инсонларни иш билан таъминлашга қаратилган, ҳукумат томонидан танланган йўл, бир марталик пул тўловларини аҳолининг барча қисмига тарқатиб юборгандан кўра самаралироқдир.\nТушунарли бўлиши учун бир нечта мисолларни келтираман. Яқиндагина ижтимоий ишлар Фонди ёрдамида аҳоли орасида вақтинчалик бандликни таъминлаш дастури бўйича 230 минг нафар ишсизлар гуруҳи ишга жойлаштирилгани ҳақида маълумот чиқди.\nБундан ташқари, қишлоқ хўжалик кооперативлари яратиш ҳисобига 33 мингдан ортиқ оилалар иш билан таъминланди. Яна 3 минг ишсизлар гуруҳи тадбиркорликни ривожлантириш учун ажратилган маблағлар ҳисобига фаолият турлари билан банд этилди.\nКўриниб турибдики, бу борада ҳукумат келажак учун ишламоқда, янги иш ўринлари яратилиб, бизнес рағбатлантирилмоқда. Буларнинг ҳаммаси тактик ечим учун эмас, балки узоқ стратегик мақсадларга мўлжалланган қарорлардир. Ҳукумат нафақат "оловни ўчирмоқда", балки тизимли муаммоларни ҳам ҳал қиляпти.\nЯна бир муҳим жиҳат, юқорида зикр этилган айрим фикрлар фақат боқимандачилик кайфиятини кйчайишига олиб келади. Йиллар давомида, давлатни қоралаш ва шу билан бирга сиз учун ҳамма нарсани кимдир қилишини кутишингиз ноўрин.\nБугунги кунда давлат тадбиркорликни фаоллаштириш учун барча шароитларни яратмоқда, бандликни таъминлаш, фуқароларни касбий қайта тайёрлаш ва қайта ўқитишнинг турли дастурлари амалга оширмоқда, уларга ўз бизнесини йўлга қўйиши учун турли имтиёз ва грантлар тақдим этилмоқда.\nҲозир ушбу шароитлардан унумли фойдаланиш керак ҳолос. Бундан ташқари, давлат аҳолига «балиқни эмас, балки қармоқни» бериб, уни янада эркин, кимнингдир ҳимоясига муҳтож бўлмаган, аксинча ўзига мустаҳкам бўлишига шароит яратмоқда. Бу кучли фуқаролик жамиятини барпо этиш йўлидаги муҳим жиҳатлардан биридир.\nЯна шуни айтаманки, карантин режимини кучайтириш ортидан кўплаб миш-мишларни юзага келтириш ва давлат учун бирон-бир яширин имтиёзларни излаш шунчаки мантиқсиздир.\nАксинча, карантин эълон қилинган илк кунларданоқ давлат иқтисодий ва молиявий харажатларнинг аксариятини онгли равишда ўз зиммасига олди. Буларнинг барчаси эпидемияни олдини олиш ва иқтисодиётга етказиладиган зарарни минималлаштиришга қаратилган.\nБиргина даволаш-профилактика тадбирларини ташкил этишга 1,7 триллион сўм ажратилди. Давлат томонидан тадбиркорлар ва фуқароларга берилаётган имтиёз ва преференцияларни умумий қиймати эса қарийб 30 триллион cўмни ташкил этди.\nУмуман олганда, кўрилган чора-тадбирларга 6,1 миллиард доллар йўналтирилди. Бу халқаро миқёсда хам жуда катта маблағдир.\nҲукумат карантин режимини жорий қилиш орқали энг осон йўлни танлади, дейиш нотўғридир. Ҳукумат карантин режимини жорий этиш билан чекланиб қолмади, балки соғлиқни сақлаш тизимини мустаҳкамлашда давом этмоқда. Сунъий нафас олиш мосламалари ва бошқа тиббий асбоб-ускуналар, шахсий ҳимоя воситаларини фаол равишда сотиб олиш билан биргаликда тиббиёт муассасалари янгиланди, янги шифохоналар очилди. Буларнинг барчаси коронавирус билан касалланган беморларни муваффақиятли даволашни таъминлаш, тиббиёт ходимларнинг соғлиғини сақлаш ва Италия, Испания ёки АҚШда бўлгани каби соғлиқни сақлаш тизимида вужудга келиши мумкин бўлган юқори даражадаги босимни бартараф этиш имконини беряпти.\nҲукумат, шубҳасиз, ЖССТнинг қоидаларига ва соғлом фикрга зид бўлган, ҳозирда Швецияда қаттиқ танқид қилинаётган Швед моделини танлаши мумкин эди. Аммо карантинни биринчи кунлардан бошлаб барча иқтисодий харажатлар бюджетга жуда катта юк бўлишига қарамай, одамлар саломатлиги ва хавфсизлиги устувор эканлиги таъкидланди. Шу муносабат билан, мен фуқаро сифатида бу йўл танланганидан ва бундан оғишмаётганимиздан мамнунман.


Самарқанд вилоятининг Каттақўрғон туманида ЙПХ ходимлари билан можаро пайтида оламдан ўтган солиқчининг иши Сенат томонидан назоратга олингани ҳақида - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:49 - Самарқанд вилоятининг Каттақўрғон туманида ЙПХ ходимлари билан можаро пайтида оламдан ўтган солиқчининг иши Сенат томонидан назоратга олингани ҳақида\nБу вилоятдаги Каттақўрғон туманида ЙПХ ходимлари билан можаро пайтида оламдан ўтган ДСИ бошлиғи ўринбосарининг ўлими билан боғлиқ тергов жараёнлари Олий Мажлис Сенатининг Мудофаа ва Хавфсизлик Масалалари Қўмитаси томонидан назоратга олингани бугун Сенат Ахборот Хизмати тарафидан хабар қилинди.\nБугун, 11 июнда ижтимоий тармоқлар ва ОАВда жорий йил 10 июнь куни Каттақўрғон туман ДСИ бошлиғи ўринбосари Азиз Аҳмедов йўл ҳаракати хавфсизлиги ходимларининг зўравонлиги туфайли оламдан ўтгани маълум қилинган экан.\nХуллас, бу борада Ички Ишлар Вазирлиги расмий муносабат билдирди. Унда ёзилишича, Азиз Аҳмедов бошқарувидаги “Cobalt” светофорнинг қизил чироғида тўхтамасдан, ходимларнинг тўхташ ишорасига бўйсунмасдан, юқори тезликда ҳаракатланиб яширинмоқчи бўлган. Сўнг йўл ўртасида тўхтаб, ҳайдовчи машинани ташлаб, пиёда қочишга уринган. Бу борада вазирлик интернет тармоқларида ҳолат тасвирга туширилган видеоматериални ҳавола этган.\n“Олий Мажлис Сенатининг Мудофаа ва Хавфсизлик Масалалари Қўмитаси мазкур ҳолатни ўрганиш натижалари бўйича маълумотларни кенг оммага эълон қилади. Ўз навбатида, қўмита қонунбузилиш ҳолатининг ҳар қандай кўринишига муросасиз эканлигини билдиради”, дейилади хабарда.\nДемак, айтилган текшириш натижасини кутиш керак. Чунки, ростдан ҳам бу ЖАНЖАЛДА катта тушунмовчиликлар бор.


Мадриднинг «Реал» жамоаси аъзолари клуб ҳужумчиси Криштиану Роналду билан боғлиқ сўнгги воқеаларни эътиборсиз қолдиришмади. Дастлаб испан ва португал ОАВ Роналду «қироллик клуби»ни тарк этиши, бу ҳақда аллақачон жамоа президенти Флорентино Пересга айтгани ҳақида ёзишди. Кейинроқ, Роналду бу ҳақда Португалия термасидаги сафдошларига айтгани, унинг бу қарори муҳокама қилинмаслиги ҳақида сўзлар пайдо бўлди.\nMarca нашрининг ёзишича, «Реал» ўйинчилари буларнинг барини ўзаро муҳокама қилишган ва бу борада ўз қарашларига эга. Хусусан, уларнинг фикрича, Бу Роналдунинг Испания гранд жамоасида юқорироқ маошга эга бўлиш учун стратегиясидир. Футболчиларнинг ишонч билдиришларича, Роналду ўз мақсадига етишса, тинчиб қолади.


Кадрлар: Ким кимга ёлчимади? « Ўзбекистон Халқ Ҳаракати\nКадрлар: Ким кимга ёлчимади?\n16 February 2017 - 12:44\n(ўн бешинчи мақола)\nҲар қандай ташкилот, муассаса ёки бир идора бўлмасин албатта, аввало у жойдаги кадрлар билан ишлаш ва уларни ўз ўрнига қўйиш ҳамда тўғри йўналтириш муҳим аҳамиятга эга. Шу жиҳатларга панжа орасидан қаралиб жиддий эътибор берилмай аҳамият қилинмадими, демак, ўз-ўзидан мувофиқлаштиришдаги чалкашликлар юзага келиши табиий. Айниқса, бундай вақтда ҳар қандай ташкилот ёки идорада қўнимсизлик бошланади ва бу ўз навбатида умумий муҳитга салбий таъсир кўрсатади.\nЎзбекистон миллий телерадиокомпаниясига Президент ҳузуридаги миллий хавфсизлик кенгаши котибининг ўринбосари, МХХ полковниги Алишер Ходжаев раис бўлиб келгандан буён кадрлар қўнимсизлиги авжига чиққандан чиқиб борди. Бу раҳбарнинг маънавият ишлари бўйича биринчи ўринбосари бир эмас, икки эмас, нақд беш маротаба алмашди. Ходжаев муовинларга ёлчимадими ёки муовинлари Ходжаевдан ёлчишмадими, буни ҳозир билиб оласиз. Ўзи билан бирга келган Ғолибшер Зиёев-ку ҚОВУНнинг КАТТАсини тушириб қўйганидан сўнг бир кечанинг ўзида думи тугилди. Иккинчи гал биринчи муовинлик лаврозимига педагогика соҳаси бўйича олим-профессор Муҳаммаджон Қуронов ишни энди яхши йўлга қўя бошлагандай эди, лекин унга ҳам кун беришмади. Айтишади-ку яхшига кун йўқ деб. Чунки, у бошқа ўринбосарлардан фарқли ўлароқ, телерадиокомпаниядаги барча каналларнинг ходимлари билан учрашув ўтказиб, яхши ижодий мулоқот орқали соғлом бир муҳитни юзага келтираётганлиги сезилаётгандек эди.\nҚолаверса, у бир мутахассис сифатида жамоадаги муҳитнинг қай аҳволга келиб қолганлигини аниқ-тиниқ англаганди. Шу боис уни соғломлаштириш зарурлигини алоҳида таъкидлаганди. Шунга яраша йўл-йўриқлар кўрсатиб, теле ва радио дастурларни янгилаш, такомиллаштириш, мавзу кўламини кенгайтириш борасидаги таклиф ва ташаббусларини ўртага ташлаган эди. Шу билан бир қаторда жамоа билан ўтказилган учрашувларнинг бирида “Ёшлар” радиоканалида деярли ҳар куни янграйдиган хориж тилидаги бир қўшиқнинг матнини мисол келтириб, тилга олиб бўлмайдиган даражадаги нақадар уят сўзлардан иборат эканлигини қаттиқ танқид остига олганди. Қуронов билан бирга мажлисга келган Абдимўмин Абдусаматов, яъни ЎзМТРКнинг мониторинг бўлими бошилиғи ушбу “қўшиқ” матнини ўқиб беришни ўзига ор билди, бу ҳаёсиз сўзларни тилга ололмаслигини айтди. “Мана, биз мамлакат ёшларининг онгу шуурига қўшиқ ниқоби остидаги қандай беҳаёликларни сингдираяпмиз”, – деди куюнчаклик билан М.Қуронов.\nШундан сўнг раис муовини-Қуронов “Ўзбекистон” телерадиоканали директор ўринбосари Султонпошша Ёқубовани ўрнидан турғизиб, яқингинада маънавий-маърифий соҳага доир қабул қилинган қарор-ҳужжатлардан нечоғли хабардор эканлигини сўради. Аммо С. Ёқубова у тарафга боқди, бу тарафга аланглади-да “миқ” этолмади, каловланишдан нарига ўтмади. Бундан ҳайрон қолган раис муовини шундай деди: “Ие, сиз шу савия билан қандай қилиб бу ерда ишлаб юрибсиз? Ана аҳво-о-ол, кўрдингларми, қаерга келиб қолганмиз?…”\nМуҳтарам ўқувчи! Сиз ушбуларни ўқиётиб, бу воқеадан сўнг Қуроновнинг боши силаниб, Султонпошша Ёқубова эгаллаб турган лавозимга бошқа дурустроқ кадр тайинланган бўлса керак, деб ўйлаётгандирсиз. Йўқ, хулоса қилишга шошилманг! Аксинча, раис жанобларининг ўзи тайинлаб, тутиб турган кадрлардан бирининг савияси қай аҳволда эканлигини жамоа олдида ошкор қилиб қўйгани учун М.Қуроновнинг бошига не кўргуликлар солинмади. МХХ полковниги, ЎзМТРК раиси А. Ходжаев ўзининг зимдан киши билмас даражадаги айёрона амалиётларини ишга солиб, шундай йўл тутдики, оқибатда муовин М.Қуронов лавозимга келганига ҳеч қанча вақт ўтмасдан инфаркт орттириб олди ва ўз аризасига кўра ишдан кетишга мажбур бўлди.\nСавияси ҳаминқадар бўлган Султонпошша Ёқубова эса қатъий топшириқ асосида жамодаги сўзи ўткир журналистларга қирон келтириш, уларни ёмонотлиқ қилиш учун турли катта-ю кичик фитналарни уюштириш ва унга бош-қош бўлиш ҳамда қатор олди-бердиларда фаол хизмат кўрсатганлиги учун “Ўзбекистонда хизмат кўрсатган журналист” унвони билан тақдирланди.\nҚуронов ишдан бўшаб кетгандан кейин бу лавозимни “Тошкент” телерадиоканали директори бўлиб ишлаб юрган Файзулло Юнусов эгаллади. Лекин у ҳам узоққа бормади. У биринчи муовинликка кўтарилиши билан қаттиқ сиқувга олинган бўлса керакки, ичкиликка ружу қўя бошлади. Чунки, қараса, ўринбосар сифатида унинг мутлақо на роли ва на ўрни бор. Шу сабабдан ҳам у аламини виною-“водка”дан ола бошлаган. Кейинчалик эса ишга ҳам келмай, чойхоналару майхоналарни макон тутиб олган. Мана шуларнинг оқибатида орттирган касаллиги туфайли шифохонада даволаниб чиққанидан сўнг бундай ишлашдан ҳеч маъни йўқлигига иқрор бўлгач, лавозимни тарк этган.\nМаънавият ишлари бўйича биринчи муовин бўлиб келган навбатдаги кадр – Минҳожиддин Мирзо эса умумвазиятнинг қанчалик қалтис эканлигини яхши англаб, тўғри баҳолай олди, шекилли, у на телевидения ва на радиоканаллар жамоаси билан учрашиш-мулоқот қилишни мутлақо истамади. Иложи борича ўз иш кабинетидан чиқмасликка ҳаракат қилди. Ҳаттоки, энг зарур вақтда ижодий ходимларни ҳимоя қилишга ҳам журъат этолмади. Менимча, у бунинг оқибати нимага олиб келиши мумкинлигини жуда яхши ҳис этган. Чунки, у ўзидан олдин келган муовинларнинг тақдиридан тузуккина сабоқ олиб, оқилона хулоса чиқарганга ўхшайди. У жимгина келди-ю, жимгина кета қолди. Унинг келганини биров билди, биров билмади, ҳисоб. Ҳаттоки, Минҳожиддин Мирзонинг ўзи бир пайтлар ишлаб кетган радиодаги жамоа ҳам у билан дийдорлашишдек бахтга мушарраф бўла олишмади. Гўёки, унинг вақти шунчалар зиқ эди.\nҲа, у ўзини шу қадар сипо ва ўта маданиятли тутганлиги учун ҳам маданият ва спорт ишлари вазири деган юксак лавозимга кўтарилди. Бунга қойил қолмасликнинг сираям иложи йўқ. Юқори мансабга ўтириши учун, мана, одам деган ўзини қандай тутиши ва вазиятни теран англаб, аниқ баҳо бериши, мўлжални қанчалик тўғри олиши керак.\nЎзМТРК юристи Муҳайё Қалқонова “Мана, кўрдингизми, бизда раис ўринбосари бўлиб ишлаб кетаётганлар ҳатто вазир даражасига кўтарилаяптилар”, – дея оғзини тўлдириб мақтанган ва бу билан менинг кадрлар қўнимсизлиги борасидаги фикрларимга эътироз билдирган эди.\nҲаёт ҳамиша ҳам оғзингизга ҳолва тутавермайди. Шундай кезлар келадики, ҳатто энг синалган усулингиз ҳам иш бермай қолиши мумкин. Йўқса, шундай сипо ва маданиятлилиги билан мансаб пиллапояларидан силлиққина кўтарилаётган Минҳожиддин Мирзодек одам маданият ва спорт ишлари вазири деган юксак лавозимидан бир йил ўтар-ўтмас кутилмаганда кетиб қолармиди?\nАна энди Қалқонова хонимнинг раисга янада яхшироқ кўриниш учун компаниядаги қаллобликларни хаспўшлаб ҳаволангани, кеккайгани неча пулга тушди?…\nШундай. Кўза кундамас, кунида синади…\nХуллас, шундан кейин бу лавозим курсиси а-а-нчагача бўш қолди. Бу ўринга муносибларнинг-да муносиби, яъни энг садоқатли ва “лаббай”чи, раис нима деса думини ликиллатиб-сапчиб ўрнидан туриб қуллуқ қиладиган, ҳатто энг жирканч ва энг шафқатсиз топшириқларни-да сўзсиз бажарадиган бир муте қидирилди чоғи. Ана шундай кўпқиррали “қобилият” эгаси ким экан, дея кўпчилик қизиқиб турган эди. Мана, ниҳоят, ўз раҳбарининг талабларига тўла жавоб бера оладиган “қуллуқ”чи топилди. Бу – “Ўзбекистон” телерадиоканали директори Олим Тошбоев бўлиб чиқди. Унинг бу лавозимни эгаллаш учун А.Ходжаевнинг қандай қабиҳ топшириқларини бажарганлиги ҳақида эса кейинги мақолаларимизда воқиф бўласиз.


ПРЕЗИДЕНТ «ТЕМУРБЕКЛАР МАКТАБИ»ГА БОРДИ\nЎзбекистон Республикаси Президенти Шавкат Мирзиёев Фарғона вилоятига ташрифи давомида шаҳардаги Мудофаа вазирлигига қарашли «Темурбеклар мактаби»ни бориб кўрди.\nФарғонадаги «Темурбеклар мактаби»да 437 ўқувчи таҳсил олмоқда. Уларга 31 нафар педагог ходим ва 22 нафар ҳарбий хизматчи сабоқ бермоқда. Мактаб ёшларни Мудофаа вазирлиги тасарруфидаги олий ҳарбий билим юртлари ва бошқа ўқув муассасаларига аниқ фанларга чуқурлаштирилган ҳолда тайёрлашга ихтисослашган. Шинам фан синфлари, компьютер хоналари, касбий ва тарихий адабиётларга бой кутубхонада бунинг учун барча шароит яратилган. Ўқувчилар дарсдан бўш вақтини фойдали ўтказиши учун турли фан ва спорт тўгараклари фаолияти йўлга қўйилган.\n– «Темурбеклар мактаби» ёшлар ҳам, ота-оналар ҳам ҳавас қиладиган маскан бўлиши керак. Бунинг учун уларнинг мавқеи, савияси, билим бериш даражаси юқори бўлиши зарур, – деди Шавкат Мирзиёев.\nДавлат раҳбари «Темурбеклар мактаби»да яратилган шароитларни кўздан кечирди, ўқувчилар билан суҳбатлашди. Шу ерда Иккинчи жаҳон уруши қатнашчилари билан мулоқот бўлиб ўтди. «Темурбеклар мактаби»га автобус совға қилинди.


Халқаро пресс клуб Қибрайда\nАйни вақтда "O‘zbekiston24" ва "UzReport" телеканалларида Ўзбекистон Асаларичилари уюшмаси ва Алоқа банк ҳамкорлигида Қибрай тумани "Чинобод" маҳалласидаги "AGRO ELITE" фермер хўжалигида Халқаро пресс клубнинг асаларичиликни ривожлантиришга бағишланган навбатдаги кўрсатув тўғридан-тўғри намойиш этилмоқда.\n1321 нафар фуқаролар коронавирусга қарши эмланди\nСанитария-эпидемиологик осойишталик ва жамоат саломатлиги хизмати бошқармаси берган маълумотга кўра 6 апрель куни Тошкент вилоятида 1321 киши коронавирус коронавирусга қарши эмланган.\nРоссия компаниялари билан меморандум имзоланди\nРоссия Федерацияси Саноат ва савдо вазирлиги ҳамда Ўзбекистон Республикаси Инвестициялар ва ташқи савдо вазирлиги томонидан ташкил этилган тадбирда "Ўзэлтехсаноат" уюшмаси корхоналари томонидан маҳсулотлар стенди ташкил этилди.\nТанзила Норбоева: Чиноз тумани бўйича давлат раҳбарига алоҳида ахборот бераман\nЧиноз тумани ҳокими "Аёллар дафтари"нинг юритилишига умуман эътибор қаратмаган. "Хумо", "Хўжа" маҳаллаларидаги вазият бу борадаги ишларга яққол мисолдир. Тиббий хизмат қониқарли даражада эмас. Тиббий ёрдамга муҳтож 1 397 нафар аёл тиббий кўрикдан ўтказилмаган.\nТанзила Норбоева дафтарбозлик кўпайиб кетди, деган фикрга изоҳ берди\nҲақиқатан, бу дафтарлар вақтинчалик кўрилган чора, вақтинчалик ўрнатилган тартибдир. Илгари қилинган ишлар бўйича умумий тарзда ҳисобот берилган бўлса, эндиликда, бу тизимни жуда кўп ҳалқаро ташкилотлар ҳам ўрганиш таклифи билан чиқишяпти. Яъни, мана шу дафтарлар орқали биз фуқароларга манзилли ёрдам беришга эришяпмиз – Танзила Норбоева.\nТанзила Норбоева Тошкент вилояти ҳокимлиги ахборот хизмати ҳақида...\nСенат раиси Танзила Норбоеванинг вилоятимиз депутатлари билан ўтказаётган видеоселектор йиғилишидаги маърузасидан иқтибослар:\nТанзила Норбоева: Вилоятда 380 та МФЙ ўз биносига эга эмас!\nХўш, энди ўйлаб кўринг, фуқаролар у ёки бу масаладаги муаммосини қайси бинодаги оқсоқолга айтади?! Оҳангарон, Тошкент, Қуйи Чирчиқ, Бўка, Янгийўл, Чиноз туманларида инфратузилма тизими шаклланмаган. Бу аҳоли кайфиятига салбий таъсир ўтказмоқда. Энг оғриқли нуқталардан бири маҳаллалардаги ички йўлларнинг ўз ҳолига ташлаб қўйилганлигидир.\nТанзила Норбоева: Қонунбузарликка йўл қўйган 50 нафар мансабдор жавобгарликка тортилиб, етказилган 1 млрд. сўмлик зарар ундирилди\n2020 йил 6 октябрь куни ўтказилган сайёр йиғилишда белгиланган вазифалар ҳам тизимли равишда бажарилмоқда, – деди Сенат Раиси Танзила Нарбаева.\nБекободда ота ўз фарзанди учун 100 миллион сўмлик алимент тўлади\nБюронинг Тошкент вилояти бошқармаси Бекобод шаҳар бўлими иш юритувида, фуқаролик ишлари бўйича Бекобод туманлараро судининг 2018 йил 9 сентябрь кунидаги суд буйруғига асосан, қарздор В.Кимдан, ундирувчи, Г.Ким фойдасига, икки нафар фарзандлари таъминоти учун, улар вояга етгунига қадар қарздорнинг иш хақи ва бошқа турдаги даромадларнинг, 1/3 қисми миқдорида алимент нафақаси тўлаши бўйича ижро ҳужжати мавжуд.\nКуни кеча “Anhor.uz” сайтида “Бизни ўзбошимчаликдан қутқаринг — "Дарҳон" маҳалласи аҳолиси Президентга мурожаат қилмоқда” сарлавҳали хабар эълон қилинди.


Юрагим безовта, бунга ким сабаб » Новости Узбекистана сегодня: nuz.uz\nНовости Узбекистана → САЛОМАТЛИК → Юрагим безовта, бунга ким сабаб\n16-04-2018 10:22 0 508 Рейтинг1 Чоп этиш\nЮрагим безовта, бунга ким сабаб\nҲаёт жадал ривожланиб бораётган бир пайтда биз ҳам тезроқ ҳаётда бир нималик бўлишни ва қандай қилиб бўлса ҳам қисқа умр давомида ўзимиздан насл қолдириб, эзгулик қилиш тадорлигини кўрамиз.\nИлло, умр қисқа. Ҳали қилиниб улгурмаган ишлар бисёр. Шунинг учунми, юрагимиз доим уриб туриш билан андармон.\nАммо биз бир жиҳатига эътибор қилмаймиз. Иш-иш деб ташвиш қиламиз-у, соғлиғимизга қармаймиз. Кундан-кун ҳар-ҳил ўйлар қалбимизни чулғаб олаверади.\nНатижада, ҳовлиқиш, кам уҳлаш, руҳий зўриқиш оқибатида ёш ўтгани сари юрагимиз тез-тез санчийдиган бўлиб қолади. Худо кўрсатмасин-у, биз ўзбекларнинг юмиши кўп. Болам-чақам деб, елиб югуриб хатто инсулът олиш даражасига бориб қоламиз.\nВаҳолангки инсултъдан кейинги тикланиш даври узоқ давом этади. Пиёз қипиғи ва наъматакдан тайёрланган дори тузалишга ёрдам беради.\nЗеро, шифокорларимиз ўз маслаҳатларини берганларида кўп Эрталаб наъматак меваси ва пиёз қипиғидан бир ҳовучдан олиб, устидан 1 литр қайноқ сув қуйинг. Паст оловда 5-10 дақиқа қайнатгач, сузиб оласиз.\nКун давомида оз-оздан ичилади. Озгина лимон шарбати қўшиб ичилса, янада яхши. Лимон шарбатини қайнатманинг устига қуйиб юбормасдан, ҳар сафар ичмоқчи бўлган миқдорга қўшган маъқул.\n— Инсультдан кейин беморнинг аҳволи сезилари даражада яхшилангач, кунора ванна қабул қилган яхши. Бунинг учун 200 грамм наъматак мевасига 1 литр қайноқ сув қуйиб, паст оловда 15 дақиқа қайнатилади.\nБир соат дам егач, сузиб олинади. Қайнатмани ярмигача сувга тўлдирилган ваннага қуйинг. Сув ҳарорати 38 даража, муолажа давомийлиги 10-20 дақиқа бўлсин. Курс 20-30 ваннадан иборат.\nАгарда юрагингиз ҳадеб безовта қилаётган бўлса, маҳаллий даъво усулини қўллаб кўринг. Беш-олти дона ўрик қоқисидан олиб, икки литр банкага солиб,устидан қайноқ сув қуйиб, ундан сўнг ярим соат димлаб қўйсангиз мазаси сувга чиқиб, унинг ичидаги ҳамма витаминларни ўзида сақланиб қолади.\nУшбу шарбатни чанқаган пайтингизда ичиб юрсангиз, унинг шифоси беқиёс. Эринмасангиз ҳар куни дамлаб ичсангиз ҳам давоси улуғ. Токи ҳаётимизга қора чизиқ тормайлик.


Нукуслик талаба чекка қишлоқлардаги инсонларни дори-дармонлар билан таъминлаш учун дрон қурилмасини ишламоқда- Kruz.uz\nНукуслик талаба чекка қишлоқлардаги инсонларни дори-дармонлар билан таъминлаш учун дрон қурилмасини ишламоқда\n10:31, 24.11.2017 1306 0 Жамият\nМуҳаммад ал-Хоразмий номидаги ТАТУ Нукус филиали талабаси дрон қурилмасининг наъмунасини ишлаб чиқмоқда, дея хабар бермоқда www.megaline.uz сайти.\nБиноқулов Алим ҳозирги вақтда филиалнинг Телекоммуникация технологиялари таълим йўналишининг 3-босқичида ўқийди. У ҳозирги вақтда ҳавода ҳаракатланувчи дрон қурилмаси устида ишламоқда. Қурилма ҳали тайёр бўлмаган бўлса ҳам, унинг айрим элементлари ишлаб бўлинди.\nА.Биноқулов келажакда ўз ишлаган қурилмасига махсус микро-контроллер ўрнатиб, интернет тармоғи орқали бошқаришни режалаштирмоқда. У келажакда мазкур қурилма орқали узоқ қишлоқлардаги инсонларни дори-дармонлар билан таъминлашни мақсад қилган.


Ўзбекистондаги ички сиёсат « Ўзбекистон Халқ Ҳаракати\nЎзбекистондаги ички сиёсат\n08 January 2017 - 6:00\nБу сиёсатни танқид қилар экан, мен Ўзбекистондаги барча эски жумҳуриятларга хос, умум муаммолар – иқтисодий қийинчиликларни бугунги ҳукуматнинг айби, деб асло айтмоқчи эмасман. Аксинча, бу ҳукумат айнан ўша ўтиш босқичининг машаққатларини баҳона қилиб, эски тоталитар тузумни қайтадан тирилтиришга уринаётгани учун биз уни танқид қиламиз.\nБошқа жумҳуриятлар бу машаққатларга қарамай, ўз халқлари келажаги учун тамал тошларини қўйишга баҳоли қудрат ҳаракат қилмоқдалар.\nАгар тузум ўзгармаса, бир неча йилдан кейин Ўзбекистон ҳукумати устидан куладиган “демократик Русия” ва доим заҳарханда билан тилга олинадиган “демократик Қирғизистон” биздан олдин иқтисодий тараққиётга эришажак. Биз эса ўша пайтда ҳам ўз қашшоқлигимизни миршаблар билан қўриқлаб ўтирган бўламиз.\nУ пайтда бугунги ҳукуматга ҳеч нарса бўлмайди: ё истеъфога чиқади ёки уни халқ ҳокимиятдан қувади, аммо нима бўлса, халққа бўлади. Ва бу ғазабнок халқнинг калтаги ўша пайтда ҳокимиятга келадиган янги ҳукуматнинг бошида синади. Бу ҳукумат халққа “кечирасизлар, эски ҳукумат ишни расво қилиб кетган экан”, деб айтолмайди. Ва шўрлик халқ “ўтиш босқичи”ни қайтадан яшай бошлайди.\nМана, тўрт ярим йилдирки, бугунги ҳукумат бир гапни такрорлайди: “Янги уйни қурмай туриб, эскисини йиқиб бўлмайди”, дейди. Жуда тўғри гап. Биз бу ҳикматни тўрт ярим йил давомида маъқулладик, бироз кутайлик, юртда тинчлик бўлса, ҳаммаси бўлади, дея умид қилдик.\nЛекин умидимиз пучга чиқди, ҳукуматимизнинг “янги уй” қуриш нияти умуман йўқлиги маълум бўлди. У совет империясидан қолган кулбани ремонт қилмоқчи эди, бунинг ҳам уддасидан чиқолмади. Бу кулбада биз тинчгина олдинга эмас, тинчгина орақага кетаяпмиз.\nОрқага кетиш жараёни бугун бошлангани йўқ. Жараён Ўзбекистонда бутун ҳокимият бир кишининг қўлига ўтгандан кейин – президентлик сайловларидан кейин бошланди.\nСайловгача ҳукумат ўзини бир қадар либерал, халқ фикри билан ҳисоблашадигандай тутди. Сайловгача ҳукумат Олий Кенгашнинг, халқ депутатларининг фикрини тинглар эди, шунга қараб сиёсат юргизишга ҳаракат қилар эди. Миллат вакиллари мамлакатимизнинг иқтисодий-сиёсий аҳволи ҳақида ўз тавсияларини тортинмай ҳукуматга айта олар эди ва бу ҳолат жумҳурият ҳаётида жуда муҳим бир нарса эди.\nБу эркинлик муддати яна бир муддат давом этсайди, Олий Кенгаш, миллат вакиллари, сиёсий партиялар бир ёқадан бош чиқариб, машаққатларни енгишда ҳукуматга, шубҳасиз, ёрдам берган бўлардилар. Миллий бирлик лофи бугун ҳаётий ҳақиқатга айланган бўларди. Лекин бундай бўлмади.\nЯнги ҳукумат сайлангандан сўнг, ўзиникидан бошқа ҳар қандай фикрга душманлик назари билан қарай бошлади.\nУнинг сайловдан кейинги биринчи иши қон тўкиш бўлди: 1992 йил 16 январда нон нархи ошганига норозилик билдириб, намойишга чиққан талабалар ўққа тутилди.\nКўп ўтмай, мухолифат партияларига ҳужум бошланди.\n“Эрк”, “Бирлик” аъзоларини ва дин арбобларини ҳеч сабабсиз таъқиб қилиш, қамоққа олиш ҳодисалари юз бера бошлади.\n1992 йил мухолифат учун оғир йил бўлди: “Бирлик” ҳаракати таъқиқланди, “Эрк” партиясининг ҳисобидаги пули, нашриёти қонунсиз тортиб олинди. Бу партиянинг бешта вилоят газетаси ва ниҳоят марказий “Эрк” газетаси ҳам ёпилди. Бу зўравонликлар ҳақида жумҳурият идораларига келган юзлаб шикоятлардан биттасига ҳам жавоб олинмади, чунки, зўравонлик қилаётган ўша идораларнинг ўзи эди.\nҚамоққа олинмаган мухолифат аъзоларининг ҳаёти ҳам жаҳаннамга айланди. Улар сурункасига айғоқчиларнинг таъқиби ва фитнаси остида яшаяптилар.\nБир сўз билан айтганда, Ўзбекистон айғоқчилар, терговчилар ва прокурорлар мамлакатига айланди. Бугун, халқимиз қашшоқликдан инграётган бир пайтда, ҳукумат миллий бюджетнинг катта бир қисмини миршаблар ва КГБ ходимларини моддий таъминлаш учун сарфланаяпти.\nАлбатта, давлатимиз яхши таъминланган, кучли хавфсизлик органларига эга бўлиши керак. Мухолифат ҳам шуни истайди. Аммо бу таъминот ижтимоий адолатга қурилмаса, халқда бу органларга ҳурмат эмас, нафрат уйғонади.\nДунёнинг ҳеч бир шаҳрида, бизнинг шаҳарлардаги каби миршаблар тўдаси изғиб юрмайди. Чет эллик дўстларимдан бири “нега кўчада миршаб кўп, бирор воқеа бўлдими?”, деб сўраганида, мен жавоб беролмаганман. Чунки, ҳеч қандай воқеа йўқ эди, фақат воқеа бўлиши эҳтимолидан қўқув бор эди.\nМиршаблар кўпаймоқда, чунки тузумдан норози одамлар кўпаймоқда. Таъқиб қилиниши керак бўлган, ҳибсга олиниши керак бўлган одамлар кўпаймоқда. Бунда миршабларнинг айби йўқ, ўз халқидан қўрқаётган ҳукумат айбдордир. Шундай қилиб, ҳукумат норозиликни назорат қиламан деб, норозиликни оширишга хизмат қилмоқда.\n“Иштони йиртиқнинг чўпдан ҳадиги бор”, дейдилар. Бугунги режимнинг иштони йиртиқдир.